title: Kamarimusiikkia

text: Kamarimusiikkia ("Chamber music") on James Joycen runokokoelma vuodelta 1907. Alkuteoksen on julkaissut Elkin Matthews. Kokoelman on suomentanut Ville-Juhani Sutinen, ja sen on vuonna 2012 suomeksi kustantanut Savukeidas.


title: Kamarimusiikkia

text: "Kamarimusiikkia" on Joycen esikoisteos. Kriitikko Tapio Salomaan mukaan se on puhtoinen ja perinteinen rakkausrunokokoelma. Joyce oli kirjoittanut runot jo aiemmin eikä ollut niiden ilmestymisvaiheessa enää kiinnostunut niistä, niinpä hänen veljensä Stanislaus kokosi runot ja Joyce hyväksyi järjestyksen. Järjestys muodostaa tarinan, jonka alussa runoilija kosiskelee neitoa. Tarina etenee iskurunon kautta huipennukseen, mutta lopuksi runoilija jää yksin.


title: Kamarimusiikkia

text: Joyce on saanut vaikutteita monesta suunnasta, arvioi Salomaa, Elisabetin aikaisesta laululyriikasta, englantilaisesta romantiikasta, irlantilaisista kansanlauluista, Verlainelta ja Yeatsilta, ja hän on runoilijana hyvin perinteinen.


title: Kamarimusiikkia

text: Runoja ovat säveltäneet paitsi itse Joyce, myös monet säveltäjät.


title: Kamarimusiikkia

text: Suomentajan työtä Salomaa pitää sujuvana, sanat ovat oikeassa rekisterissä, mutta hän huomauttaa ongelmista, joiden syyksi hän olettaa kiireen. Hän ruotii käännöstä arviossaan varsin laajasti, mikä ei estä sitä, että kaiken kaikkiaan hän pitää Sutisen käännöstä ansiokkaana.


title: Kamarimusiikkia

text: H. K. Riikonen pitää suomennosta tärkeänä, sillä se luo valoa Joycen kirjoittajanuran varhaisvaiheisiin ja antaa arvon Sutisen käännökselle.


title: Kamarimusiikkia

text: Teoksessa on suomentajan esipuhe ja selityksiä.


title: Bengalinkutoja

text: Bengalinkutoja ("Ploceus benghalensis") on kutojien heimoon kuuluva varpuslintu.


title: Bengalinkutoja

text: Bengalinkutojaa tavataan Bangladeshissa, Bhutanissa, Kiinassa, Intiassa, Nepalissa ja Pakistanissa. Lajin on kuvattu olevan paikallisesti yleinen, mutta Bhutanissa harvinainen. Sen kannankehitys on vakaa ja laji on luokiteltu elinvoimaiseksi.


title: Nasr Allah Khan

text: Nasr Allah Khan oli Afganistanin emiiri 'Abd al-Rahmanin poika. Hänet tunnettiin esimerkiksi vierailustaan Britanniaan vuonna 1895. Vanhemman veljensä Habib Allahin kuoltua vuonna 1919 Nasr Allah kävi lyhyen valtakamppailun veljenpoikansa Aman Allahin kanssa. Lopulta Nasr Allah pidätettiin ja hän kuoli vankeudessa hämärissä olosuhteissa.


title: Nasr Allah Khan

text: Nasr Allah syntyi vuonna 1874. Hänen oli isänsä Afganistanin emiiri 'Abd al-Rahmanin toinen poika ja hänen veljensä Habib Allah. Nasr Allahin isän valtakaudella Afganistan oli saavuttanut suhteellisen sisäisen yhtenäisyyden ja kansainvälisesti tunnustetut rajat maalle. Afganistan oli kuitenkin edelleen alisteinen briteille ja maalta puuttui esimerkiksi oikeus harjoittaa itsenäistä ulkopolitiikkaa. 'Abd al-Rahman pyrki saavuttamaan täyden itsenäisyyden pyrkien esimerkiksi lähettämään Afganistanin virallisen lähettilään Lontooseen Brittiläisen Intian sijaan. Tavoitteen saavuttamiseksi Lontooseen lähetettiin hänen poikansa Nasr Allah vuonna 1895. Nasr Allah otettiin vastaan prinssille sopivin kunnianosoituksin, mutta afgaanien ehdotukseen ei kuitenkaan suostuttu.


title: Nasr Allah Khan

text: 'Abd al-Rahman kuoli vuonna 1901 ja hänen seuraajakseen julistettiin hänen vanhempi poikansa Habib Allah. Usein vallanvaihdosta seuranneelta sisällissodalta vältyttiin ja Habib Allah hallitsi suhteellisen rauhan vallitessa vuoteen 1919 saakka. Nasr Allah toimi emiirin neuvonantajana ja armeijan komentajana. Hänet tunnettiin konservatiivisena ja uskonnollisena, sekä brittiläisvastaisena. Habib Allah murhattiin vuonna 1919. Emiirillä ei ollut selvää seuraajaa ja tilanteesta syntyi valtakamppailu Nasr Allahin ja emiirin poika Aman Allahin kesken. Nasr Allahilla oli tukijoita paštuheimojen, uskonoppineiden ja muiden konservatiivisten piirien keskuudessa. Tuolloin Kabulin kuvernöörinä toiminut Aman Allah oli kutienkin murhahetkellä edullisemmassa asemassa maan pääkaupungissa, kuin Jalalabadissa ollut setänsä. Hän hallitsi näin myös valtion kassaa ja saattoi ostaa itselleen myös maan armeijan tuen. Nasr Allahin tuki suli nopeasti pois ja hän päätyi Aman Allahin pidätyttämäksi. Nasr Allah kuoli hämärissä olosuhteissa vankeutensa aikana helmikuussa 1919. Nasr Allah haudattiin Kabuliin.


title: Riisikutoja

text: Riisikutoja ("Ploceus philippinus") on kutojien heimoon kuuluva varpuslintu.


title: Riisikutoja

text: Riisikutojaa tavataan laajalla alueella Etelä- ja Kaakkois-Aasiassa. Lajia on kuvattu paikallisesti yleisestä yleiseksi, ja sen kannankehitys on vakaa. Se on luokiteltu elinvoimaiseksi.


title: Martta Vornanen

text: Martta Vornanen (13. heinäkuuta 1910 Korpiselkä – 1989) oli suomalainen runoilija.


title: Martta Vornanen

text:
Nimellä "Martta Vornanen":
Nimellä "Martta Mantsinen-Vornanen":


title: Himalajankutoja

text: Himalajankutoja ("Ploceus megarhynchus") on kutojien heimoon kuuluva varpuslintu.


title: Himalajankutoja

text: Himalajankutojaa tavataan pienellä alueella Intiassa ja Nepalissa. Sen kannaksi arvioidaan 3 500–15 000 yksilöä. Laji on vähenemässä elinympäristöjen tuhoutumisen vuoksi, ja se on luokiteltu vaarantuneeksi.


title: Metsäkutoja

text: Metsäkutoja ("Ploceus bicolor") on kutojien heimoon kuuluva varpuslintu.


title: Metsäkutoja

text: Metsäkutojaa tavataan Afrikan keski-, itä- ja eteläosissa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.


title: Kultalakkikutoja

text: Kultalakkikutoja ("Ploceus preussi") on kutojien heimoon kuuluva varpuslintu.


title: Kultalakkikutoja

text: Kultalakkikutojaa tavataan Länsi-Afrikan eteläosissa sekä keskisessä Afrikassa. Lajin ei uskota olevan vaarassa, ja se on luokiteltu elinvoimaiseksi.


title: Beznaun ydinvoimalaitos

text: Beznaun ydinvoimalaitos sijaitsee Pohjois-Sveitsissä, Aargaun kantonissa. Ydinvoimalaitoksen omistaa Axpo.


title: Beznaun ydinvoimalaitos

text: Voimalaitos sijaitsee Aarejoen varrella, tekosaarella, noin 15 kilometriä Badenista pohjoiseen sekä kymmenkunta kilometriä Saksan rajalta ja Koblenzista etelään. Voimala on Döttingenin kunnan alueella.


title: Beznaun ydinvoimalaitos

text: Beznaun voimalaitos koostuu kahdesta samanlaisesta yksiköstä, joiden nettosähköteho on 365 MW. Sähkön tuotantoteho on yhteensä 730 MW ja vuosituotanto yhteensä noin 6 TWh sähköä. Lisäksi voimalaitokselta toimitetaan kaukolämpöä 11 kunnan alueelle suurimmillaan 80 megawatin teholla. Voimalaitoksen reaktori on painevesireaktori. Laitoksella ei ole jäähdytystornia, vaan jäähdytys hoidetaan suoraan jokivedellä. Voimalaitos on liitetty valtakunnalliseen 220 kilovoltin sähköverkkoon.


title: Beznaun ydinvoimalaitos

text: Voimalaitosyksiköt on otettu käyttöön vuosina 1969 ja 1971.


title: Torpedo (albumi)

text: Torpedo on vuonna 1973 ilmestynyt KOM-teatterin järjestyksessään kolmas albumi. Suurin osa sen kappaleista julkaistiin myöhemmin uudelleen "Porvari nukkuu huonosti" ja "Kansainvälinen" -albumien CD-painosten bonuskappaleina vuonna 1996. Levyn kannen on suunnitellut Måns Hedström.


title: Torpedo (albumi)

text:
A-puoli
B-puoli


title: Violet Ådahl

text: Violet Ida Margareta Ådahl (s. 16. elokuuta 1910 Uusikaarlepyy) on suomalainen ruotsin kielellä kirjoittanut runoilija.


title: Aluniitti

text:
Aluniitti (KAl(SO)2(OH)) on sulfaatteihin kuuluva mineraali. Rakeet ovat kookkaita ja joskus se on kuitumainen. Aluniitin värisävyjä ovat valkoinen, harmaa, keltainen, punainen ja ruskea. Viiru on väriltään valkoinen. Mineraalilla on lasin- tai helmiäiskiilto. Se voi
olla läpinäkyvä tai läpikuultava. Kidejärjestelmä on trigonaalinen tai heksagonaalinen. Aluniittia esiintyy tuliperäisissä kivissä.


title: Keltalakkikutoja

text: Keltalakkikutoja ("Ploceus dorsomaculatus") on kutojien heimoon kuuluva varpuslintu.


title: Keltalakkikutoja

text: Keltalakkikutojaa tavataan Afrikan keskiosissa. Sen ei uskota olevan vaarassa, ja laji on luokiteltu elinvoimaiseksi.


title: Habib Allah Khan

text: Habib Allah Khan (1872 – 20. helmikuuta 1919) oli Afganistanin emiiri vuodesta 1901 vuoteen 1919. Habib Allah nousi maalleen epätavalliseen tapaan verettömästi valtaan ja hänen valtakautensa sujui pitkään rauhallisesti. Hänen onnistui toteuttaa uudistuksia ja noudattaa puolueettomuspolitiikkaa ensimmäisen maalaimansodan kynnyksellä kiristyneen maailmanpoliittisen tilanteen aikana, huolimatta maailmansodan keskusvaltojen tarjouksista ja Afganistanin voimakkaasta sodan kannatuksesta. Puolueettomuuden noudattaminen nostatti toisaalta myös sisäisiä jännitteitä ja lopulta Habib Allah murhattiin metsästysretkellä vuonna 1919. Murhaajien taustasta ei ole varmuutta. Habib Allahin kuoleman syttyi jälleen vatataistelu, jonka voitti hänen poikansa Aman Allah.


title: Habib Allah Khan

text: Habib Allah Khan syntyi vuonna 1872 Taškentissa nykyisessä Uzbekistanissa, joka tuolloin oli osa Venäjän keisarikuntaa. Habib Allah oli vanhempi 'Abd al-Rahman Khanin kahdesta pojasta. Hänen isänsä oli paennut Transoksaniaan vuonna 1868, mutta hän palasi Afganistaniin nousten brittien tuella emiiriksi vuonna 1880. Habib Allah nousi emiiriksi hänen isänsä kuoltua elokuussa 1901. Vallanvaihdos tapahtui maan historialle epätavalliseen tapaan verettömästi. Usein edellisen hallitsijan kuoltua eri vallantavoittelijat olivat ryhtyneet verisiin sisällissotiin. 'Abd al-Rahman oli kuitenkin omalla kaudellaan keskittänyt vallan Kabuliin, jolloin kuningassuvun muilla jäsenillä ei ollut omia tukialueitaan ja armeijoitaan kapinaan ryhtymiseksi.


title: Habib Allah Khan

text: Vallan keskittämisen aikana 'Abd al-Rahman oli kuitenkin käynyt useita sotia maan eri ryhmittymiä vastaan. Habib Allahin ongelmana olikin hänen valtaan noustessaan katkeroitunut kansa ja vihattu keskushallinto. Habib Allah lievensi omalla kaudellaan isänsä' ankaraa järjestelmää. Hän vapautti poliittisia vankeja ja salli maasta karkotettujen palata Afganistaniin. Myönnytyksiä tehtiin myös maan uskonnolliselle luokalle ja perinteisille voimaryhmille. Ulama sai takaisin menettämiään oikeuksia ja emiirin perustama neuvosto valvoi lakien yhtenevyyttä islamin kanssa. Emiiri pyrki näin kasvattamaan kannatuspohjaansa tarkoituksenaan aloittaa maan modernisointi. Habib Allahin noustessa valtaan Afganistanilla ei ollut nykyaikaista oppilaitosta, suurin osa maan asukkaista oli lukutaidottomia ja nykyaikaista teknologiaa oli käytössä lähinnä armeijalla. Habib Allahin kaudella maahan rakennettiin sen ensimmäinen vesivoimala, nykyaikainen saiaala, puhelinlinja Kabulista Jalalabadiin, minkä lisäksi maan tieverkkoa parannettiin. Kabuliin perustettiin länsimaisen esimerkin mukaisia oppilaitoksia, kuten Habibija-college, upseeriopisto ja opettajienkoulutuslaitos. Monet oppilaiitosten opettajista olivat Intian muslimeja, kun taas turkkilaisetvaikuttivat sotilasopistossa. Nykyaikaisemman koululaitoksen myötä alkoi syntyä uusi koulutettu keskiluokka, jollaista ei maassa aikaisemmin ollut. Maahan alkoi saapua myös uusia aatteita. Muslimiälymystö jakautui kolmeen luokkaan, entisiä käsityksiä kannattaneisiin konservatiiveihin, nykyaikaisen tieteen ja teknologian sulauttamista kulttuuriin ajaneet modernisteihin ja vielä pidemmälle eurooppalaistyylisen yhteiskunnan kannattajiin, jotka halusivat tehdä uskonnosta länsimaalaiseen tapaan yksityisasian. Uusia aatteita toivat esimerkiksi nyt maahan palneet aiemmin karkotetut afgaanit, kuten Mahmud Beg Tarzi, joka toimi sittemmin maan ensimmäisenä ulkoministerinä.


title: Habib Allah Khan

text: Habib Allahilla oli omat haasteensa Afganistanin ulkopolitiikassa. Maa noudatti puolueettomusspolitiikkaa, mutta ulkovallat painostivat Afganistania. Brittiläisen Intian varakuningas George Curzon piti toisen afgaanisodan aikana solmittua Gandamakin sopimusta liian myötämielisenä Afganistanille. 'Abd al-Rahmanin kuoltua Curzon piti sopimusta rauenneena, koska hänen mielestään se oli henkilöiden, eikä valtoiden välinen sopimus. Britit lakkauttivat Afganistanin emiirille maksetut avustukset tarkoituksenaan näin kiristää afgaaneilta myönnytyksiä ja kasvattaa omaa vaikutusvaltaansa. Asiaa koskien käytiin diplomaattista kädenvääntöä. Habib Allahin oli oltava varovaine, jotta hän ei antaisi briteille syytä voimankäytölle. Toisaalta hän käänsi kuitenkin brittien argumentit heitä vastaan. Gandamakin sopimuksen perusteella britit johtibvat Afganistanin ulkopolitiikka, mutta näin ei tietenkään ollut jos sopimusta nyt pidettäisiin rauenneena. Curzon antoi periksi Habib Allahin alettua valmistella suurlähettiläiden nimittämistä muualle maailmaan. Curzon erosi vuonna 1905 virastaan ja häntä seurannut Minton jaarli Gilbert John Elliot-Murray-Kynynmound. Uusi varakuningas noudatti Afganistanin suhteen liberaalimpaa politiikkaa ja vuonna 1907 hän isännöi Habib Allahia tämän pitkällä valtiovierailulla Intiassa.


title: Habib Allah Khan

text: Brittien ja Afganistanin suhteet alkoivat jännittyä kuitenkin pian uudestaan maailmanpolitiikan muutosten takia. Suurvallat olivat alkaneet järjestäytyä liittoumiin, jotka taistelivat sittemmin ensimmäisessä maailmansodassa. Britit valitsivat liittolaisikseen Ranskan ja Venäjän. Liitto Venäjän kanssa merkitsi myös niin sanotun suuren pelin eli kahden valtakunnan kilpailun loppua Keski-Aasiassa. Maiden valtapiirien rajat määriteltiin Pietarissa sollmityulla sopimuksella vuonna 1907. Sopimus koski myös valtakuntien välissä ollutta Afganistania. Venäläiset saivat nyt brittien oikeuksia vastaavat kauppaoikeudet Afganistanissa. Britit edellyttivät sopimuksen allekirjoitusta myös Habib Allahilta, vaikka häneltä ei sen sisällöstä oltukkaan kysytty. Maailmansodan syttyminen vuonna 1914 teki puolueettomuspolitiikan harjoittamisesta entistä vaikeampaa. Monet afgaanit halusivat käyttä tilaisuutta vallatakseen Durand-linjan taakse jääneet paštualueet. Lisäksi sunnalaisten muslimien mudollinen johtaja Osmanien valtakunnan sulttaani liittyi keskusvaltojen puolelle. Sulttaani oli myös julistanut jihadin ympärysvaltoja vastaan, mikä ainakin teoriassa velvoitti myös afgaaneja, vaikka käytännön vaikutusta julistuksella ei ollutkaan. Syksyllä 1915 Afganistaniin saapui kutsumatta saksalais-turkkilainen delegaatio. Brittien reaktiota pelännyt habib Allah asetti koko joukon kotiarestiin Kabulissa. Kuukauden päästä hän suostui kuitenkin viimein ottamaan heidät vastaan. Afganistanille tarjottiin 100 000 kivääriä ja 20 miljoonaa kultapuntaa sodan julistuksesta Isolle-Britannialle. Tarjouksen jälkeen delegaatio poistui keväällä 1916. Habib Allah ei lopulta suostunut sinänsä houkuttelevaan tarjoukseen. Hän piti ympärysvaltoja sodan ilmeisinä voittajina, minkä lisäksi mahdollisessa sodassa Afganistan olisi miltei kokonaan brittien ja venäläisten ympäröimä. Sitä paitsi mitään takeita luvattujen aseiden ja rahan saapumisesta ei ollut. Habib AAllah piti parempana vaihtoehtona saattaa britit kiitollisuudenvelkaan olemalla käyttämättä näiden tukalaa tilannetta hyväkseen.


title: Habib Allah Khan

text: Ulkopoliittisesti viisas ratkaisu johti kuitenkin ongelmiin maan sisällä. Kiivas sotapuolue raivostui haluttomuudesta tarttua tilaisuuteen nhistoriallisina vääryyksinä nähtyjen rajojen korjaamiseksi. Samalla Venäjän uhka poistui Lokakuun vallankumouksen myötä vuonna 1917. Sotaa kannatti niin maan koulutuslaitoksista valmistunut uusi älymystö, kuin maaseudun paštuheimotkin. Hallitsijan haluttomuus johti kasvavaan turhautumiseen. Kuitenkin sodan loputtua marraskuussa 1918 Habib Allah oli nyt hyvissä asemissa neuvotteluissa brittien kanssa. Hänen tavoitteenaan oli saavuttaa maan lopullinen itsenäisyys. Neuvotteluissaan hän ei kuitenkaan päässyt koskaan lopputulokseensa. Habib Allah murhatiin metsästysretkellä Kalagošissa 20. helmikuuta 1919. Murhaan liittyi useita eri huhuja. Teolla ei ollut silminnäkijöitä, vaikkakin joitakin epäiltyjä otettiin kiinni ja tuomittiin. Tuomitut lienevät kuitenkin olleet vain syntipukkeja. Kuoltuaan Habin Allahilla ei ollut selvää seuraajaa, jolloin puhkesi jälleen maalle tyypillinen valtakamppailu. Valtakmppailun osapuolia olivat Habib Allahin veli Nasr Allah ja hänen poikansa Aman Allah. Lopulta voittajaksi selvisi Kabulin kuvernöörinä toiminut Aman Allah.


title: Habib Allah Khan

text: Joistakin uudistuksistaan huolimatta Habib Allah esiintyi julkisuudessa pääosin traditionaalisena hallitsijana. Tämä tarkoitti myös vanhojen heimoperinteiden kunnioittamista. Niinpä Habib Allahilla oli esimerkiksi useita vaimoja. Islamin sääntöjen mukaisesti Habib Allahilla oli "vain" neljä virallista vaimoa, mutta epävirallisia vaimoja oli yli kolmekymmentä. Suuri vaimojen määrä selittyy sillä, että hallitsija pyrki ylläpitämään suhteitaan useisiin Afganistanin eri heimoryhmittymiin ottamalla vaimon niistä voimakkaimmista. Lapsia Habib Allahilla oli yli viisikymmentä.


title: Muhammad Ja’qub Khan

text: Muhammad Ja’qub Khan (1849 – 15. marraskuuta 1923) oli Afganistanin Emiiri 21.02.–12.10.1879. Hän edellisen hallitsijan Šir ’Ali Khanin poika. Ja’qub Khan oli Heratin maakunnan kuvernööri. Hän päätti kapinoida isäänsä vastaan vuonna 1870, mutta hänet vangittiin 1874.


title: Muhammad Ja’qub Khan

text: Toinen afgaanisota puhkesi vuonna 1878, mikä sai Šir Ali Khanin pakenemaan Afganistanin pääkaupungissa ja lopulta hän kuoli helmikuussa 1879 maan pohjoisosissa. Kuten Sher Ali seuraaja Ja’qub Khan allekirjoitti Gandamakin sopimuksen brittien kanssa toukokuussa 1879 ja antaen Afganistanin ulkopolitiikan brittien käsiin. Kapinaan tätä sopimusta vastaan johti Ja’qub Khan luopumiseen hallitsijan virasta saman vuoden lokakuussa, minkä jälkeen kapinaa johtanut Muhammad ’Aijub Khan nousi hänen tilalleen hallitsijaksi.


title: Rutajärvi

text: Rutajärvi-nimisiä järviä on Suomessa seitsemän. Lisäksi on Rutajärvi-niminen kulmakunta Hausjärvellä.


title: Khwaja Nazimuddin

text: Khwaja Nazimuddin () oli Pakistanin kenraalikuvernööri vuosina 1948–1951. Hän syntyi varakkaaseen Nawabin aristokraattisukuun silloisen Intian itäosassa Daccassa. 1930-luvulla hän opiskeli Britanniassa muun muassa Cambridgessä ja islamilaisessa yliopistossa. Hänen äidinkielensä oli bengali. Pakistanin itsenäistyttyä hän oli sen kenraalikuvernööri vuosina 1948–1951 ja pääministeri 1951–1953.


title: Khwaja Nazimuddin

text: Opiskeluvuosistaan alkaen Nazimuddin ajoi voimakkaasti työtoverinsa Muhammad Ali Jinnahin tavoin erillisen muslimivaltion perustamista Intian muslimialueille. Tämä toteutui vuonna 1947, mutta Länsi- ja Itä-Pakistan olivat hindulaisen Intian länsi- ja itäpuolilla. Pakistanin sisäiset jännitteet näkyivät Punjabin ja Bengalin väestöryhmien jännitteinä. Nazimuddinin kotimaakunta Bengali vaati kielellistä tasa-arvoa, ja mielenosoitukset kärjistyivät verenvuodatukseen helmikuussa 1952. Nazimuddin pyrki tukahduttamaan kapinoinnin. Jännite johti 1970-luvulla Bangladeshin itsenäisyyssotaan ja Itä-Pakistanin eroamiseen Pakistanista. Hänen seuraajansa kenraalikuvernöörinä oli Malik Ghulam Muhammad.


title: Douglas Hyde

text: Douglas Hyde (; 17. tammikuuta 1860 Frenchpark, Roscommonin kreivikunta – 12. heinäkuuta 1949 Dublin) oli irlantilainen kielitieteilijä ja poliitikko, joka toimi maansa ensimmäisenä presidenttinä vuosina 1938–1945. Hän osallistui näkyvästi irlantilaisten oman kielen iirin suojelemiseen. Hän perusti vuonna 1893 Conradh na Gaeilgen, eräänlaisen "kotikielen seuran", ja toimi sen puheenjohtajana vuoteen 1915. Hyde opiskeli kielitiedettä ja toimi iirin kielen professorina University College Dublinissa vuodesta 1909 eläkkeelle jäämiseensä 1932. Hyde vältteli tieteellisen uransa aikana politiikkaa, mutta kun Irlannin perustuslaki hyväksyttiin ja maahan syntyi presidentin virka vuonna 1938, hänet valittiin siihen ilman vastaehdokkaita.


title: Kaikki muuttuu (KOM-teatterin albumi)

text: Kaikki muuttuu on vuonna 1974 ilmestynyt KOM-teatterin järjestyksessään neljäs albumi, joka sisältää samannimisen musiikkinäytelman lauluja. Sekä näytelmä että albumi ovat kunnianosoituksia vuotta aikaisemmin Chilen sotilasvallankaappauksen yhteydessä murhatun runoilijan ja lauluntekijän Víctor Jaran muistolle.


title: Kaikki muuttuu (KOM-teatterin albumi)

text: Kaikki albumin kappaleet on säveltänyt Kaj Chydenius ja ne on sanoittanut Matti Rossi. Laulu "Victor Jaran kuolema" perustuu osittain hänen kappaleeseensa "Plegaria a un labrador" (Maamiehen rukous). Levyn kannen on suunnitellut Måns Hedström. Joissakin yhteyksissä albumin nimeksi on mainittu myös "Verta Santiagon stadionin nurmikolla".


title: Kaikki muuttuu (KOM-teatterin albumi)

text:
A-puoli
B-puoli


title: Leibstadtin ydinvoimalaitos

text: Leibstadtin ydinvoimalaitos sijaitsee Pohjois-Sveitsissä, Aargaun kantonissa.


title: Leibstadtin ydinvoimalaitos

text: Voimalaitos sijaitsee Reinjoen etelärannalla, Saksan rajalla, noin 50 kilometriä Baselista ja 15 kilometriä Laufenburgista itään sekä viitisen kilometriä Koblenzista länteen. Voimala on Leibstadtin kunnan alueella.


title: Leibstadtin ydinvoimalaitos

text: Ydinvoimalaitoksen omistajayhtiö on "Kernkraftwerk Leibstadt AG", jonka omistavat Alpiq AG (27,4 %), Alpiq Suisse SA (5 %), Axpo Power AG (22,8 %), Axpo Trading (16,3 %), Centralschweizerische Kraftwerke AG (CKW, 13,6 %), BKW FMB Beteiligungen AG (9,5 % sekä AEW Energie AG (5,4 %).


title: Leibstadtin ydinvoimalaitos

text: Leibstadtin voimalaitoksen bruttosähköteho on 1 245 MW ja nettosähköteho 1 190 MW. Kiehutusvesireaktorin teho on 3 600 MW. Laitoksen vuosituotanto yhteensä noin 9 TWh sähköä. Laitoksella on jäähdytystorni. Voimalaitos on liitetty valtakunnalliseen 420 kilovoltin sähköverkkoon.


title: Leibstadtin ydinvoimalaitos

text: Voimalaitos otettiin käyttöön vuonna 1984. Laitosta on suunniteltu käyttävän vähintään vuoteen 2045.


title: Veli Mustonen

text: Veli Uolevi Mustonen (s. 5. lokakuuta 1910 Kuopio) on suomalainen elokuva- ja televisiokäsikirjoittaja.


title: Marjan

text: Marjan on kukkula aivan Splitin kaupungin kupeessa Kroatiassa. Kukkula on suosittu kaupunkilaisten ulkoilukohde. Siellä on lenkkeilijöille sopivia reittejä ja satoja portaita. Kukkulalle pääsee myös linja-autolla. Kukkulalta on näkymät Adrianmerelle ja Splitin kaupunkiin.


title: Vidova Gora

text: Vidova Gora on vuori Bračin saarella Kroatiassa. Se on 778 metriä korkea, ja on samalla Kroatian saariston korkein kohta. Vuorelle lähtee patikointireittejä kolmesta eri kaupungista: Bolista, Nerežišćestä ja Praznicasta.


title: Savo-Karjalan vaalipiiri

text: Savo-Karjalan vaalipiiri on Suomen eduskuntavaalien vaalipiiri, joka käsittää Pohjois-Karjalan maakunnan ja Pohjois-Savon maakunnan alueet. Vaalipiiri muodostettiin vuonna 2013 yhdistämällä Pohjois-Karjalan vaalipiiri ja Pohjois-Savon vaalipiiri. Savo-Karjalan vaalipiirilautakunta kokoontuu Kuopiossa. Vaalipiiriä käytettiin ensimmäisen kerran huhtikuun 2015 eduskuntavaaleissa, jolloin vaalipiiristä valittiin 16 kansanedustajaa. Vaalipiirin nimeä voidaan pitää sekaannusta aiheuttavana, sillä itäisessä Suomessa myös sijaitsevan Kaakkois-Suomen vaalipiirin alue on yhtä lailla valtaosin historiallista Savoa ja Karjalaa.


title: Savo-Karjalan vaalipiiri

text: Vaalipiiriin kuuluvat kunnat ovat Iisalmi, Ilomantsi, Joensuu, Juuka, Kaavi, Keitele, Kitee, Kiuruvesi, Kontiolahti, Kuopio, Lapinlahti, Leppävirta, Lieksa, Liperi, Nurmes, Outokumpu, Pielavesi, Polvijärvi, Rautalampi, Rautavaara, Rääkkylä, Siilinjärvi, Sonkajärvi, Suonenjoki, Tervo, Tohmajärvi, Tuusniemi, Valtimo, Varkaus, Vesanto ja Vieremä.


title: Savo-Karjalan vaalipiiri

text: Vaalipiirin perustamisen jälkeen on lakkautettu kaksi kuntaa: Juankoski ja Maaninka, jotka on molemmat liitetty Kuopioon. Aiemmin lakkautetut kunnat on mainittu Pohjois-Karjalan ja Pohjois-Savon vaalipiirien artikkeleissa.


title: Savo-Karjalan vaalipiiri

text: Pohjois-Karjala ja Pohjois-Savo kuuluivat Manner-Suomen pienimpien vaalipiirien joukkoon. Eduskuntavaaleissa 2011 Pohjois-Karjalasta valittiin kuusi ja Pohjois-Savosta yhdeksän kansanedustajaa. Vaalipiirien yhdistämistä perusteltiinkin etenkin suhteellisuuden parantamisella. Uudistuksella vaalipiirin piilevä äänikynnys laski maan keskitasolle noin kuuteen prosenttiin. Eduskunta hyväksyi vaalipiirin muodostamista koskeneet lakiesitykset maaliskuussa 2013 äänin 83–63. Kataisen hallituksen esitystä, jossa samalla muodostettiin myös uusi Kaakkois-Suomen vaalipiiri, vastustivat molemmat oppositiopuolueet perussuomalaiset ja keskusta. Laki tuli voimaan 1. syyskuuta 2013.


title: Savo-Karjalan vaalipiiri

text: Uuden vaalipiirin myötä kokoomus, sosialidemokraatit ja vihreät yhdistivät Pohjois-Karjalan ja Pohjois-Savon piirijärjestönsä vuoden 2013 aikana. Piraattipuolue yhdisti piirijärjestönsä 2014.


title: Mühlebergin ydinvoimalaitos

text: Mühlebergin ydinvoimalaitos sijaitsee Keski-Sveitsissä, Bernin kantonissa.


title: Mühlebergin ydinvoimalaitos

text: Voimalaitos sijaitsee Aarejoen etelärannalla noin 15 kilometriä Bernistä länteen ja viitisen kilometriä Kerzersistä itään. Voimala on Mühlebergin kunnan alueella, kylän pohjoispuolella.


title: Mühlebergin ydinvoimalaitos

text: Ydinvoimalaitoksen omistaa berniläinen pörssiyhtiö "BKW Energie AG", josta Bernin kantoni omistaa enemmistön.


title: Mühlebergin ydinvoimalaitos

text: Mühlebergin voimalaitoksen nettosähköteho on 373 MW. Laitoksen vuosituotanto yhteensä noin 3 TWh sähköä. Reaktori on kiehutusvesireaktori. Laitoksella on jäähdytystorni.


title: Mühlebergin ydinvoimalaitos

text: Voimalaitos otettiin käyttöön vuonna 1972. Laitosta on suunniteltu käytettävän vuoteen 2019.


title: Martti Väisänen

text: Martti Väisänen (18. syyskuuta 1935 Kuhmo – 30. elokuuta 2015 Lieksa) oli suomalainen Lieksan Pankakoskella asunut kirjailija, joka julkaisi varsinkin eräkirjoja, mutta myös sotaromaanin ja savottakirjan.


title: Martti Väisänen

text: Väisänen asui aiemmin Kuhmon Jonkerissa, Rovaniemen Marraskoskella ja Valtimolla. Hän työskenteli metsurina ja kirvesmiehenä. Väisänen oli Lapin kirjallisuusseuran, Suomen kirjailijaliiton, Suomen maakuntakirjailijoiden ja Pohjois-Karjalan kirjailijayhdistys Ukrin jäsen. Väisäsen ensimmäinen kirja julkaistiin hänen ollessaan 69-vuotias.


title: Jääpallon Allsvenskan-kausi 2012–2013

text: Ruotsin jääpallon Allsvenskan pelattiin kaudella 2012-2013 kahdessa kahdentoista joukkueen lohkossa, joissa pelattiin kaksinkertainen sarja. Lohkojen kaksi parasta joukkuetta selviytyivät Elitserienin karsintoihin, kaksi heikointa putosi 1. divisioonaan ja sijoille 9.-10. sijoittuneet joutuivat karsimaan Allsvenskanin sarjapaikastaan.


title: Jääpallon Allsvenskan-kausi 2012–2013

text:
Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin.
Åtvidaberg, Blåsut, Falun ja Rättvik säilyivät Allsvenskanissa.


title: Oscar Nissén

text: Oscar Fredrik Nissén (s. 6. marraskuuta 1910 Kaskinen) on suomenruotsalainen toimittaja ja kirjailija.


title: Kaakkois-Suomen vaalipiiri

text: Kaakkois-Suomen vaalipiiri on yksi eduskuntavaalien 13 vaalipiiristä. Alueelta valitaan eduskuntaan 17 kansanedustajaa (8,5 % 200:sta). Vaalipiiri kattaa Etelä-Karjalan maakunnan, Etelä-Savon maakunnan ja Kymenlaakson maakunnan alueet.


title: Kaakkois-Suomen vaalipiiri

text: Vaalipiiriin kuuluvat Enonkoski, Hamina, Hirvensalmi, Imatra, Juva, Kangasniemi, Kotka, Kouvola, Lappeenranta, Lemi, Luumäki, Miehikkälä, Mikkeli, Mäntyharju, Parikkala, Pertunmaa, Pieksämäki, Puumala, Pyhtää, Rantasalmi, Rautjärvi, Ruokolahti, Savitaipale, Savonlinna, Sulkava, Taipalsaari ja Virolahti.


title: Kaakkois-Suomen vaalipiiri

text: Etelä-Savon vaalipiiri oli Manner-Suomen pienin vaalipiiri, josta eduskuntavaaleissa 2011 valittiin kuusi kansanedustajaa ja Kymen vaalipiiristä 12. Vaalipiirien yhdistämistä perusteltiin etenkin suhteellisuuden parantamisella. Uudistuksella vaalipiirin piilevä äänikynnys laski maan keskitasolle noin 5,5 %:iin. Kataisen hallituksen esitystä Kaakkois-Suomen vaalipiirin muodostamisesta, jolla samalla muodostettiin itäiseen Suomeen myös uusi Savo-Karjalan vaalipiiri, vastustivat oppositiopuolueet Perussuomalaiset ja Suomen Keskusta. Eduskunta hyväksyi lakiesityksen maaliskuussa 2013 äänin 83–63 ja laki tuli voimaan saman vuoden syyskuussa. Vaalipiiriä käytettiin ensimmäisen kerran eduskuntavaaleissa 2015.


title: Kaakkois-Suomen vaalipiiri

text: Uuden vaalipiirin myötä Kansallinen Kokoomus, Suomen Sosialidemokraattinen Puolue ja Vihreä liitto yhdistivät Etelä-Savon ja Kymen vaalipiirien piirijärjestönsä vuoden 2013 aikana. Perussuomalaiset, Vasemmistoliitto ja Suomen Kristillisdemokraatit jatkoivat kahdella piirijärjestöllä ja Suomen Keskusta neljällä. Kaakkois-Suomen Sosialidemokraateista tuli perustettaessa puolueen jäsenmäärältään suurin piirijärjestö.


title: Inga Nyman

text: Inga Maria Nyman (3. marraskuuta 1910 Helsinki – 23. heinäkuuta 2002) oli suomalainen ruotsin kielellä kirjoittanut runoilija.


title: Inga Nyman

text: Inga Nymanin vanhemmat olivat apteekkari Max Theodor Nyman (1875–1939) ja Astrid Maria Roos (1878–1939).


title: M/S Ilmatar

text: M/S Ilmatar oli 1964 rakennettu Effoan (aikaisemmin Suomen Höyrylaiva Oy) ensimmäinen moottorimatkustajalaiva. Laiva toimi Suomen ja Ruotsin välisessä liikenteessä vuoteen 1973 asti. Laivan myöhempiä nimiä ovat Viking Princess ja Palm Beach Princess.


title: Chancel Mbemba

text: Chancel Mbemba Mangulu (s. 8. elokuuta 1994 Kongon demokraattinen tasavalta) on kinshasankongolainen jalkapalloilija. Keskuspuolustajana pelaava Mbemba edusti belgialaista Anderlechtia vuosina 2011-2015. Mbemba siirtyi 26. heinäkuuta 2015 Englannin Valioliigassa pelaavaan Newcastle Unitediin ja teki seuran kanssa viiden vuoden sopimuksen.


title: Helvi Jokinen

text: Helvi Aira Jokinen (s. 4. joulukuuta 1910 Tampere) on suomalainen toimittaja ja kirjailija.


title: Armas Lampinen

text: Armas Nikolai Lampinen (s. 24. joulukuuta 1910 Töysä) on suomalainen kirjailija.


title: Armas Lampinen

text: Nimellä "A. Lampinen":


title: Alfons Takolander

text: Gustaf Adolf Alfons Takolander (28. huhtikuuta 1875 Bromarvi – 16. helmikuuta 1935 Helsinki) oli suomalainen koulumies ja historioitsija.


title: Alfons Takolander

text:
Takolanderin vanhemmat olivat kauppias Gustaf Reinhold Takolander ja Emma Matilda Holm. Hän valmistui filosofian kandidaatiksi 1903 ja toimi Ahvenanmaan kansanopiston johtajana 1903–1911, Ahvenanmaan piirin kansakoulutarkastajana 1911–1913, Tammisaaren seminaarin historian ja ruotsin kielen lehtorina 1913–1920 ja kouluneuvoksena 1920–1926. Filosofian lisensiaatti hänestä tuli 1926 ja priimustohtori 1927. Tammisaaren seminaarin johtajana Takolander toimi 1926–1933 ja kouluhallituksen ruotsinkielisen osaston päällikkönä 1933–1935. Vuodesta 1930 hän oli Turun ruotsalaisen yliopiston historian dosentti. Takolander julkaisi joukon oppikirjoja sekä tutkimukset "Fredrik Cygnaeus som pedagog" (1910), "Ekenäs seminarium 1871–1921" (1921), "Emma Irene Åström" (1922), "Erik Gabriel Melartin I–II" (1926–1927, I osa väitöskirjana) ja "Ekenäs stads historia I" (1930). Hän saattoi myös loppuun Vilhelm Rosenqvistin aloittaman elämäkerran Frans Ludvig Schaumanista (osat I–II, 1927–1928). Takolander oli jäsen valtionkomiteoissa ja kirkolliskokouksissa 1908, 1923 ja 1928. Hän osallistui lisäksi ruotsalaisen virsikirjakomitean työhön jäsenenä ja sihteerinä sekä itsekin laati ja käänsi ruotsiksi joukon virsiä.
Takolanderin puoliso vuodesta 1915 oli Tea Margit Rosenius.


title: Älä tuhlaa aikaa

text: Älä tuhlaa aikaa on vuonna 1975 ilmestynyt KOM-teatterin järjestyksessään viides albumi. Se julkaistiin vuoden 1977 "Väinämöisen soitto" -albumin tavoin nimellä KOM-kvartetti.


title: Älä tuhlaa aikaa

text: Eero Ojasen johtama kvartetti koostui jo KOM-teatterin edellisellä albumilla soittaneista muusikoista vahvistettuna kahdella laulajalla. Levyn kappaleet on säveltänyt Jukka Hauru ja niiden sanoitukset ovat Claes Anderssonin sekä Tommy Tabermannin yhdessä tekemiä. Yleisradion Fono-äänitetietokannassa levy esiintyy nimellä "Lapsi".


title: Älä tuhlaa aikaa

text:
A-puoli
B-puoli


title: Zmitrok Bjadulja

text: Zmitrok Bjadulja (, ) oli valkovenäläisen kirjailija Samuil Jafimavitš Plaunikin (, Pasadzetsin kylä, Vilnan kuvernementti, Venäjän keisarikunta (nykyinen Lahoiskin piiri, Minskin alue) 23. huhtikuuta 1886–3. marraskuuta 1941 Oral, Kazakstanin SNT) kirjallisessa tuotannossaan käyttämä salanimi.


title: Zmitrok Bjadulja

text: Köyhästä valkovenäläisestä juutalaisperheestä kotoisin olleen Zmitrok Bjaduljan ensimmäinen kirjoitus julkaistiin Naša Niva-lehdessä vuonna 1907. joskin jo hänen ensimmäinen kirjoituksensa oli julkaistu Hänen tuotantonsa nousi suosioon selvemmin Neuvostoliiton aikana. Hän oli 1920- ja 1930-luvulla tunnettu valkovenäläinen runoilija, prosaisti ja poliittinen aktivisti Neuvostoliitossa. Kirjoituksissaan hän käytti sekä valkovenäjän että venäjän kieltä. Hänen tuotantoaan, muun muassa lastenrunoja käännettiin ja luettiin varsin laajalti Neuvostoliitossa myöhemminkin.


title: Zmitrok Bjadulja

text: Kirjailija sai surmansa evakuointimatkalla maaliskuussa 1941 ja hänet on haudattu Orelin kaupunkiin Kazakstanissa.


title: V. V. Riihiluoma

text: Vesa "V. V." Riihiluoma (s. 18. joulukuuta 1967) on suomalainen laulusolisti ja kitaristi. Riihiluoma tunnetaan erityisesti Eurooppa 3 -yhtyeen laulusolistina sekä lauluntekijänä.


title: V. V. Riihiluoma

text: Lisäksi Riihiluoman kappaleista on tehty joitakin coverversioita, joita ovat esittäneet muun muassa Matti ja Teppo, Movetron, Neljänsuora, Antti Westman ja Irina.


title: Venäläinen chanson

text: Venäläinen chanson on musiikin genre, joka on neologistisesti nimetty ranskalaisen chansonin mukaan. Musiikillisesti tyylin on juuret ovat 1800-luvun romansseissa. Sen esimuotoa ovat laulaneet maaorjat ja tsaarinajan poliittiset vangit. Se on kehittynyt Neuvostoliiton pakkotyöleireillä. Hruštšovin suojasään aikana vapautetut miljoonat pakkotyövangit levittivät musiikkia tehokkaasti koko Neuvostoliiton alueelle. Neuvostojärjestelmä ei kuitenkaan hyväksynyt vankien musiikkia, ja sitä esitettiin vain yksityistilaisuuksissa ja jaeltiin maanalaisesti kaseteilla. Sanoitukset käsittelevät usein romantisoivasti vankiloita ja rikollisia. Tyyli tunnetaan myös nimellä ”blatnaja pesnja” (), joka tarkoittaa lauluja rikollisista (”varkaan laulu”). Sitä on usein verrattu gangsta rapiin. Se on myös samaan tapaan vedonnut huomattavasti varsinaista rikollista alamaailmaa suurempaan yleisöön.


title: Venäläinen chanson

text: Tunnettuja esiintyjiä ovat Arkadi Severnyi (ven. Аркадий Северный), Mihail Krug (ven. Михаил Круг), Bulat Okudžava (ven. Булат Шалвович Окуджава), Vladimir Vysotski (ven. Влади́мир Высо́цкий) ja Mihail Šufutinski (ven. Михаи́л Шуфути́нский)


title: Toivio (Pirkkala)

text: Toivio on Pirkkalan 18. kunnanosa. Toivio sijaitsee valtatien 3 eteläpuolella Pirkkalan itäosassa lähellä Tampereen rajaa. Toiviossa sijaitsee Toivion koulu ja lainausasema.


title: Matti Kankaanpää

text: Matti Kankaanpää (s. 1927) on suomalainen yritysjohtaja, koulutukseltaan diplomi-insinööri. Hän oli Valmetin toimitusjohtaja 1980–1991. Hän tuli Valmetin palvelukseen 1971 oltuaan sitä ennen Jaakko Pöyry & Co:n varatoimitusjohtaja 1968–1971.


title: Wendell Harrison

text: Wendell Harrison (s. 1942 Detroit, Michigan) on yhdysvaltalainen jazzmuusikko. Hän soittaa sekä klarinettia että tenorisaksofonia. Hän aloitti klarinetinsoiton 7-vuotiaana ja tenorisaksofonin high school -aikanaan. Häntä opetti Barry Harris. Hän muutti vuonna 1960 New Yorkiin, jossa hän soitti Jack McDuffin, Elvin Jonesin, Sonny Stittin, Grant Greenin ja Sun Ran kanssa. Hän oli mukana Hank Crawfordin yhtyeessä yli neljän vuoden ajan.


title: Wendell Harrison

text: Vuonna 1970 Harrison palasi Detroitiin työskentelemään sessiomuusikkona ja jazzopettajana. Hän perusti useita levy-yhtiöitä. Hänen kanssaan soittivat Leon Thomas, Marcus Belgrave, Kirk Lightsey, Charles Tolliver ja James Carter. Harrisonin levytysten joukossa ovat "An Evening with the Devil" (1975), "Organic Dream" (1981), "Reawakening" (1985), "Forever Duke" (1991) ja "Eighth House: Riding with Pluto" (2002).


title: Yahya Khan

text: Yahya Khan (1917 - 1980) oli pakistanilainen sotilas ja poliitikko, joka toimi maansa presidenttinä 1969-1971.


title: Yahya Khan

text: Intia hyökkäsi joulukuussa 1970, Pakistanin armeija kukistui nopeasti, Itä-Pakistanista tuli Bangladesh. Yahya Khan erosi 20. joulukuuta ja Zulfikar Ali Bhuttosta tuli presidentti.


title: AIDC F-CK-1 Ching-kuo

text: AIDC F-CK-1 Ching-kuo (經國號戰機) "IDF, Indigenous Defensive Fighter" on monessa roolissa toimimaan pystyvä (eng. "multirole fighter") kevyt suihkuhävittäjälentokone. Se suunniteltiin ja valmistettiin Taiwanissa, joskin yhdysvaltalaisten avustuksella. Ensilento tapahtui vuonna 1989. Vuosina 1990–2000 tätä konetyyppiä tuotettiin 130 koneyksilöä, ja se on edelleen aktiivisesti palveluskäytössä.


title: AIDC F-CK-1 Ching-kuo

text: Ching-kuo nimettiin Taiwanin presidentin mukaisesti. Yhdysvallat alkoi lähentää välejään Kiinaan, joten taiwanilaiset eivät enää saaneet ostettua uusia taistelukoneita ikääntyvien F-5 ja F-104 Starfighter -tyyppien korvaajaksi. Tämä ei kuitenkaan estänyt tietotaidon ja konsultoinnin välittämistä Taiwanille. Myöhemmin Taiwan sai omat F-16 Fighting Falcon -hävittäjänsä. Tämä seikka pienensi F-CK-1 -tyypin tuotantomäärää.


title: AIDC F-CK-1 Ching-kuo

text: Konetyypin maksimi lakikorkeus on 16 800 metriä, ja huippunopeus on 2 200 km/h eli 1,8 Machia. Konetyyppi käyttää sekä 20 mm Vulcan-tyyppistä tykkiä että ilmataisteluohjuksia. Tarkkuusohjattujen täsmäpommien käyttö on tällä koneella mahdollista.


title: AIDC F-CK-1 Ching-kuo

text: Suihkumoottoritehot ovat: 27 kN kuivana ja 42 kN jälkipoltolla.


title: Wasim Sajjad

text: Wasim Sajjad (s. 1941) on pakistanilainen lakimies, joka on toiminut maansa virkaatekevänä presidenttinä kahteen otteeseen: vuonna 1993 ja vuoden 1997 lopussa.


title: Jean-Louis Tournadre

text: Jean-Louis Tournadre (s. 17. marraskuuta 1958) on kilpauransa lopettanut ranskalainen ratamoottoripyöräilijä. Hänestä tuli ensimmäinen ranskalainen maailmanmestari 250-kuutioisissa, kun hän voitti sarjan maailmanmestaruuden vuonna 1982 Yamahalla. Kaikki sarjat huomioon ottaen, Tournadre oli kaikkien aikojen toinen ranskalaismaailmanmestari Kansainvälisen moottoripyöräilyliiton alaisissa kilpailuissa. Patrick Pons voitti kolme vuotta aikaisemmin maailmanmestaruuden vähemmän tunnetussa Formula 750-luokassa.


title: Jean-Louis Tournadre

text: Jean-Louis Tournadre voitti Ranskan mestaruuden vuonna 1979 750-kuutioisissa ennen uraansa MM-tasolla. Tournadre ajoi ensimmäisen MM-osakilpailunsa kaudella 1980 350-kuutioisissa Britannian osakilpailussa ja 250-kuutioisissa Tšekkoslovakian osakilpailussa. Ensimmäisen kerran hän oli palkintopallilla niin ikään Tšekkoslovakian osakilpailussa kaudella 1981.


title: Jean-Louis Tournadre

text: Tournadren ura MM-tasolla oli varsin erikoinen. Hän ajoi vain yhden ehjän täyden kauden ja voitti sillä kaudella maailmanmestaruuden. Muuten Tournadre oli kaukana kärjestä. Jean-Louis Tournadren uran erikoisuutta korostaa sekin, että vaikka hän on maailmanmestari, hän voitti urallaan vain yhden osakilpailun. Senkin osakilpailuvoiton Ranskan osakilpailussa mahdollisti se, että moni huippukuljettaja mukaan lukien Anton Mang ja Carlos Lavado kieltäytyivät ajamasta puutteellisten turvatoimenpiteiden vuoksi. Tournadren ainoaksi jäänyt maailmanmestaruus ratkesi sekin MM-historian pienimmällä erolla eli yhdellä pisteellä. Toiseksi jäänyt Mang voitti enemmän osakilpailuja (5), mutta Tournadren onnistui tasaisuudellaan kerätä enemmän pisteitä. Jean-Louis Tournadre ajoi joka kilpailussa maaliin ja huonoin sijoitus oli seitsemäs. Anton Mangin päätös olla osallistumatta Ranskan osakilpailuun todennäköisesti ratkaisi maailmanmestaruuden Jean-Louis Tournadren hyväksi.


title: Jean-Louis Tournadre

text: Maailmanmestaruuskauden jälkeen Jean-Louis Tournadre ei yltänyt enää edes MM-pisteille. Kaudella 1983 Tournadre osallistui yhdeksään osakilpailuun ja ajoi vain kahdesti maaliin. Tämän jälkeen hän oli kaksi kautta poissa MM-sarjoista. Kaudella 1986, joka oli Tournadren viimeinen, hän osallistui kahdeksaan osakilpailuun ja ajoi kerran maaliin asti.


title: Lady Chatterleyn rakastaja

text: Lady Chatterleyn rakastaja () on englantilaisen kirjailija D. H. Lawrencen romaani vuodelta 1928. Teos julkaistiin alun perin Italiassa Britannian sensuurikiellon vuoksi ja romaani julkaistiin kirjailijan kotimaassa vasta vuonna 1960. Romaani ilmestyi suomeksi vuonna 1950 Olli Nuorton suomentamana.


title: Lady Chatterleyn rakastaja

text: Kirjassa Sir Clifford Chatterley asettuu sodassa halvaantuneena sukutilalleen Keski-Englantiin. Hänen vaimonsa Constance Chatterley kyllästyy laskelmoivaan ja kylmään mieheensä ja hankkii itselleen rakastajaksi karskin riistanvartija Mellorsin.


title: Lady Chatterleyn rakastaja

text:
D. H. Lawrence vihasi maailman valloittanutta teollista konekulttuuria ja arvosti sen sijaan luontoa ja luonnonmukaista elämää. Niinpä hän teki Lady Chatterleyn halvaantuneesta kartanonherrasta syvästi inhoamansa liikemiehen ja kaivoksen omistajan ja sen sijaan valitsi naisellisen Connien ja miehekkään riistanvartija Mellorsin lemmenhetkien tapahtumapaikaksi kukkia tulvivan metsän.
Romaanissa näkyy realismin ja naturalismin perintö, sillä kerronta kuvaa tarkasti fyysistä ympäristöä. Lawrencen teksti on paikoin myös runollista ja symbolista.


title: Lady Chatterleyn rakastaja

text: Lawrence sai kovaa kritiikkiä aikalaisiltaan niiden siveettömyydestä, vaikka nykynäkökulmasta Lawrencen teoksissa on vain vähän seksuaalista sisältöä. Toisaalta Lawrence on saanut kritiikkiä osalta feministeistä hänen tavastaan kuvata naisten seksuaalisuutta.


title: Pääomakanta

text:
Pääomakanta on kansantalouden käsite joka kuvaa tuotantoon käytettäviä kiinteitä varoja. Nämä muodostuvat sellaisista aineellisista ja aineettomista valmistetuista varoista joita käytetään toistuvasti tai jatkuvasti tuotantoprosesseissa yli vuoden ajan. Pääomakantaan kuuluvat rakennukset, koneet, laitteet ja kuljetusvälineet. Pääomakantaan lasketaan myös esim. tietokoneohjelmistot, viihteen, kirjallisuuden ja taiteen alkuperäteokset.
Pääomakannan suuruus Suomessa oli vuonna 2009 514 miljardia euroa. Suurin yksittäinen pääomakannan erä muodostuu asuinrakennuksista joiden arvo oli vuonna 2009 223 miljardia euroa.


title: Konstantin Savtšenko

text: Konstantin Vladimirovitš Savtšenko (, s. 7. toukokuuta 1977 Omsk, Neuvostoliitto) on venäläis-valkovenäläinen jääpalloilija, joka on edustanut Venäjän pääsarjassa mm. SKA Sverdlovskia, Dynamo Majakia, Sibselmašia, Baikal-Energijaa sekä viime vaiheessa Habarovskin SKA-Neftjanikia. Venäjän pääsarjassa Savtšenko on pelannut 379 ottelua ja tehnyt niissä 121 pistettä. Sibselmašissa ja Baikal-Energijassa hän pelasi 279 ottelua ja teki 102 maalia.


title: Konstantin Savtšenko

text: Savtšenko aloitti keväällä 2013 pelaaja-valmentajana seurajoukkueessaan.


title: Konstantin Savtšenko

text: Savtšenko aloitti myös uransa Valko-Venäjän jääpallomaajoukkueessa vuoden 2013 kisoissa.


title: Väinämöisen soitto (albumi)

text: Väinämöisen soitto on vuonna 1977 ilmestynyt KOM-kvartetin ja Agit Propin albumi, joka on järjestyksessään kuudes KOM-teatterin ja kolmas Agit Propin julkaisema levy. Se on vuoden 1975 "Älä tuhlaa aikaa" -albumin ohella toinen KOM-kvartetin nimellä julkaistu KOM-teatterin levytys.


title: Väinämöisen soitto (albumi)

text:
"Väinämöisen soitto" on Eero Ojasen Kalevalan teksteihin säveltämä kantaatti neljälle laulajalle ja jazzkvartetille. Sen kantaesitys oli vuonna 1974 Pori Jazz -festivaalilla nimellä "Lauluja Kalevalasta". Teos esitettiin Porissa 13. heinäkuuta kolme kertaa saman päivän aikana Porin Teatterissa, Hotelli Otavassa sekä Porin suomalaisen yhteislyseon juhlasalissa. Konserteissa esiintyivät KOM-teatterin kvartetin lisäksi sen omat laulajat Rea Mauranen, Vesa Milonoff, Vesa Repo ja Tom Wentzel. Kantaesityksen jälkeen "Lauluja Kalevalasta" oli KOM-teatterin ohjelmistossa syyskaudella 1974.A-puoli
B-puoli


title: Silsila (elokuva)

text: Silsila on vuonna 1981 ilmestynyt intialainen romanttinen draamaelokuva, jonka on ohjannut Yash Chopra. Pääosia näyttelevät Amitabh Bachchan, Jaya Bachchan, Rekha, Shashi Kapoor, Sanjeev Kumar ja Kulbhushan Kharbanda. Elokuvan on sanottu saaneen inspiraationsa Amitabhin, Jayan ja Rekhan väitetystä kolmiodraamasta. Yash Chopra paljasti viimeisenä syntymäpäivänään halunneensa alun perin Smita Patilin ja Parveen Babin Amitabh Bachchanin vastanäyttelijöiksi, mutta keskusteltuaan Bachchanin kanssa hän valitsi Jaya Bachchanin ja Rekhan.


title: Silsila (elokuva)

text: Korkeista odotuksista huolimatta "Silsilan" tuotto jäi keskinkertaiseksi. Vuosien varrella se on kuitenkin noussut kulttimaineeseen ja kolmiodraamojen klassikoksi. Yash Chopra piti sitä suosikkinaan omista elokuvistaan "Lamhen" lisäksi.


title: Silsila (elokuva)

text:
Nuorena orvoiksi jääneet kirjailija Amit ja armeijan lentäjä Shekhar ovat veljeksiä ja hyviä ystäviä. Shekhar on onnellisesti kihloissa Shobhan kanssa ja Amit on vasta rakastunut kauniiseen Chandniin. Heitä kohtaa suuri suru, kun Shekharin lentokone ammutaan alas Kashmirissa. Amit katsoo velvollisuudekseen jättää rakastettunsa ja naida veljensä raskaana oleva kihlattu. Kun Amit ja nyt naimisissa oleva Chandni yllättäen kohtaavat taas, heidän rakkautensa osoittautuu häävaloja vahvemmaksi.
Elokuvan musiikin sävelsi säveltäjäkaksikko Shiv-Hari ja suurimman osan sanoituksista kirjoitti Javed Akhtar.


title: George Wein

text: George Theodore Wein (s. 3. lokakuuta 1925 Boston, Massachusetts) on yhdysvaltalainen jazzpianisti ja -laulaja sekä impressaari. Hän vaikutti jazziin merkittävästiperustamalla Newport Jazz Festivalin vuonna 1954 ja johtamalla 1950-luvulla omaa Storyville-klubiaan. Wein sai muusikkona vaikutteita Earl Hinesilta, ja hänen tyylinsä soveltuu hyvin swing- ja dixieland-musiikkiin. 1950-luvulla Wein aloitti kiertämisen ja levyttämisen Newport All-Stars -yhtyeessä, johon ovat myös kuuluneet Ruby Braff, Pee Wee Russell, Bud Freeman, Scott Hamilton ja Warren Vache.


title: George Wein

text: Weinin saamiin kunnianosoituksiin lukeutuu muun muassa Ordre des Arts et des Lettres'n komentajan arvo Ranskassa. Hänet kutsuttiin myös Valkoiseen taloon vuosina 1978 ja 1993. Hän julkaisi omaelämäkertateoksen "Myself Among Others" (2004). Vuonna 2005 hän sai National Endowment for the Artsin myöntämän NEA Jazz Masters- arvon.


title: Pyrkijä

text: Pyrkijä Oy oli Turussa ja Liedossa vuosina 1906–1989 toiminut metalli- ja muoviteollisuusyritys, jonka tunnetuimpia tuotteita olivat Pyrkijä- ja Pyry-merkkiset polkupyörät ja Pyrkijä-mopot sekä 1960-luvulta alkaen muovipakkaukset. 1930-luvun lopulla Pyrkijä oli Suomen suurin polkupyörävalmistaja.


title: Pyrkijä

text: Osuuskunnaksi nimeltä Rautateollisuus Osuusliike Pyrkijä perustetun yrityksen tarkoituksena oli metallituotteiden valmistus ja tuontitavaroiden välitys, ja aikomus oli perustaa metallipajoja muuallekin Turun ja Porin lääniin. Suomen itsenäistyessä 1917 osakeyhtiöksi muutetun Pyrkijän tuotteisiin kuuluivat kelkat, lastenreet, sukset ja kärrynpyörät. 1930-luvun mittaan suosioon nousseista polkupyöristä tuli Pyrkijän päätuote, kun yrityksen toimitusjohtajaksi oli nimitetty teollisuusneuvos Mauno Rainto (1887–1952). Turku nousi tuolloin Suomen polkupyörävalmistuksen keskuspaikaksi, jossa Pyrkijä, Pyöräkellari (myöhemmin Tunturipyörä) sekä Suomen Polkupyörä- ja Konetehdas työllistivät 1930-luvun lopulla yhteensä noin 700 henkeä.


title: Pyrkijä

text: Rautateollisuus Oy Pyrkijä toimi aluksi nykyisen Hotelli Centron kohdalla Turun Yliopistonkadulla, kunnes vuonna 1934 muutti Aurajoen rantaan Jokikadulle, nykyisen Tuomaansillan kupeeseen.


title: Pyrkijä

text: Sotien aikana Pyrkijä kehitti suomalaismaastoon soveltuvan sotilaspolkupyörän ja teki puolustusvoimien tarpeisiin myös parakkitorvia, häkäpönttöjä ja ilmanvaihtolaitteita. Rauhan tultua kansanhuoltoministeriön määräämä polkupyörien jakelusäännöstely miltei keskeytti Pyrkijän tuotannon pariksi vuodeksi. Säännöstelyn päätyttyä 1948 Pyrkijä alkoi taas kasvaa nopeasti ja saavutti yli 30 000 polkupyörän vuosituotantomäärän 1955. Pyrkijän markkinaosuus polkupyörien valmistuksessa oli noin 30 prosenttia, ja se alkoi valmistaa myös mopoja 1955.


title: Pyrkijä

text: Ulkomaankaupan vapauduttua 1957 Suomeen alettiin tuoda polkupyöriä etenkin Ruotsista (Crescent ja Monark) ja Norjasta (Øgland-rungot). Pyrkijän tuotantotekniikalla ei hintakilpailussa menestytty, joten yritys alkoi muuttua metalliverstaasta kotitalouden muoviesineiden valmistajaksi. Vuonna 1962 Pyrkijän tytäryritys Industrial Plast alkoi valmistaa teollisuudelle pakkauksia puhallusmenetelmällä. Vuonna 1966 muovi- ja metalliyritykset yhdistettiin Pyrkijä Oy:ksi, joka keskittyi pian täysin muovituotantoon. Polkupyörien valmistus lopetettiin 1970 ja mopojen 1971.


title: Pyrkijä

text: Vuonna 1973 Huhtamäki-yhtymä osti enemmistön Pyrkijästä, ja tuotanto siirtyi Turusta naapurikuntaan Lietoon. Huhtamäen mukana tuotantoon tulivat mukaan lujitemuovituotteet, joiden valmistus sijaitsi Turussa vuoteen 1978 asti. Huhtamäki-yhtymän keskittyminen yhä harvempiin toimialoihin aiheutti Pyrkijä Oy:n myynnin vuonna 1984. Nimenä Pyrkijä säilyi vuoteen 1989 saakka, jolloin siitä tuli norjalaisomisteinen Dynoplast Oy ja 1999 Polimoon Oy. Vuodesta 2007 Polimoonin toimintaa on jatkanut islantilaisomisteinen Promens Oy.


title: Somalin niemimaa

text: Somalin niemimaa sijaitsee Koillis-Afrikassa, Afrikan sarvessa, Etiopian ja Somalian alueella. Niemimaan pinta-ala on noin 750 000 neliökilometriä.


title: Phil Ranelin

text: Phil Ranelin (s. 1940 Indianapolis, Indiana) on yhdysvaltalainen jazzpasunisti. Hän varttui Indianapolisissa ja muutti New Yorkiin. Sieltä hän suuntasi Detroitiin, jossa hän toimi sessiomuusikkona muun muassa Stevie Wonderin kanssa. Vuonna 1971 hän perusti saksofonisti Wendell Harrisonin kanssa Tribe-konglomeraatin (yhtye, lehti ja levy-yhtiö), joka käytti kokeellista jazzia afroamerikkalaisten poliittisen tietoisuuden lisäämisen välineenä. Vuonna 1971 Ranelin myös julkaisi ensimmäisen albuminsa yhtyeen johtajana; "Message from the Tribea" seurasivat "The Time Is Now!" (1974) ja "Vibes From the Tribe" (1976). Tribe-organisaatio hajosi (folded) vuonna 1978, ja tämän jälkeen Ranelin soitti useiden vuosien ajan Freddie Hubbardin kautta. Hän on jatkanut muusikonuraansa vielä 2000-luvulla muun muassa albumilla "Perserverence on Wide Hive" (2011), jolla kuullaan myös Henry Franklinia ja Big Blackia.


title: Freddie Keppard

text: Freddie Keppard (27. helmikuuta 1890 New Orleans, Louisiana – 15. heinäkuuta 1933 Chicago, Illinois) oli yhdysvaltalainen jazz-kornetisti. Hän oli Buddy Boldenia seurannut ja King Oliveria edeltänyt kornetin "kuningas" New Orleansissa. Keppard oli aktiivinen noin vuodesta 1906, jolloin hän johti Olympia Orchestraa ja oli vapaana taiteilijana New Orleansissa. Vuonna 1914 hän oli mukana viemässä jazzmusiikkia Los Angelesiin Original Creole Bandin kanssa.


title: Freddie Keppard

text: Asetuttuaan Chicagoon 1920-luvun alussa Keppard työskenteli Doc Cookin Dreamland Orchestran, Erskine Taten, Ollie Powersin ja Charles Elgarin kanssa. Vuosina 1923–1927 Keppard teki levytyksiä muun muassa oman Jazz Cardinals -kokoonpanonsa kanssa. Hän kärsi alkoholismista ja tuberkuloosista, johon hän kuoli 43-vuotiaana. Hänen kaikki levytyksensä on julkaistu yhdellä European King Jazz -levy-yhtiön CD:llä.


title: Vapauden kaiho (albumi)

text: Vapauden kaiho on vuonna 1979 ilmestynyt KOM-teatterin järjestyksessään seitsemäs albumi. Se julkaistiin Ponsi-levymerkillä, jonka Henrik Otto Donner oli perustanut Love Recordsin mentyä konkurssiin 1979. Albumi ilmestyi CD-muodossa vuonna 2000. Levyn kannen suunnitteli Måns Hedström.


title: Vapauden kaiho (albumi)

text:
A-puoli
B-puoli


title: Pain & Gain

text: Pain & Gain on vuonna 2013 ensi-iltansa saanut Michael Bayn ohjaama elokuva. Elokuvan tapahtumat sijoittuvat Miamiin Floridaan vuosien 1994 lokakuun ja 1995 kesäkuun välille. Elokuva perustuu löyhästi Pete Collinsin kirjoittamiin lehtiartikkeleihin vuodelta 1999.


title: Pain & Gain

text: Elokuva julkaistiin DVD:nä ja Blu-rayna Yhdysvalloissa 27. elokuuta 2013 ja Suomessa 11. joulukuuta 2013.


title: Pain & Gain

text: Elokuvan tapahtumat sijoittuvat 1990-luvun puoliväliin. Daniel Lugo (Mark Wahlberg) on miamilainen kehonrakentaja, joka haluaa elää amerikkalaista unelmaa. Kahden kehonrakentajakaverinsa, Adrian Doorbalin (Anthony Mackie) ja kristityn ex-vangin Paul Doylen (Dwayne Johnson), kanssa he sieppaavat rikkaan liikemiehen (Tony Shalhoub) aikomuksenaan rikastua.


Haittaako järki? – KOM-teatterin lauluja vuosilta 1982–83 on vuonna 1985 ilmestynyt KOM-teatterin järjestyksessään kahdeksas albumi. Se sisältää kappaleita kuudesta teatterin vuosina 1982–1983 esittämistä musiikkinäytelmästä.


title: Haittaako järki? – KOM-teatterin lauluja vuosilta 1982–83

text:
A-puoli
B-puoli


title: On matkaa jatkettava

text: On matkaa jatkettava on vuonna 1986 ilmestynyt KOM-teatterin järjestyksessään yhdeksas albumi.


title: On matkaa jatkettava

text: Se sisältää laulujaa kahdesta teatterin ohjelmistossa olleesta musiikkinäytelmästä. Levyn A-puoli sekä B-puolen kappaleet 1-3 ovat vuonna 1983 esitetystä Georg Kreislerin näytelmästä "Tänä iltana Lola Blau". Loput albumin laulut ovat vuoden 1985 näytelmästä "Hävinneiden legenda", jonka on kirjoittanut Pirkko Saisio.


title: On matkaa jatkettava

text: A1–A8 ja B1–B3 sävellys ja alkuperäinen sanoitus Georg Kreisler, suomennos Liisa Urpelainen ja sovitus Markus Fagerudd, paitsi B2 sävellys Wolfgang Amadeus Mozart. B4–B7 sävellys Eero Ojanen ja sanoitus Pirkko Saisio.


title: On matkaa jatkettava

text:
A-puoli
B-puoli


title: Anne Suoranta

text: Anne Suoranta on suomalainen yleisurheiluvalmentaja.


title: Anne Suoranta

text: Suorannan valmennuksessa on aitajuoksija Matilda Bogdanoff, Bogdanoff sijoittui naisten 100m aitajuoksussa MM2014 Puolan Sopotissa 17. Bogdanoff kilpaili myös Zürichin EM2014 kilpailuissa. Anne Suoranta on valmentanut useita suomalaisia pika- ja aitajuoksijoita ja hänen valmennettavansa ovat saavuttaneet useita Suomen mestaruuksia. Vuonna 2010 Suorannan valmennuksessa ollut Hannu Ali-Huokuna juoksi avausosuuden Barcelonan EM-kisoissa miesten 4×100 metrin (39,29) Suomen ennätysjoukkueessa.


title: Anne Suoranta

text: Suoranta on toiminut muun muassa Suomen Urheiluliiton (SUL) talenttikouluttajana, Eniro-valmentajana, seuratasolla valmennuspäällikkönä sekä erilaisissa valmennustehtävissä.


title: Anne Suoranta

text: Suoranta on suorittanut valmentajan ammattitutkinnon Pajulahden urheiluopistolla. Hänen seuransa on HIFK-Friidrott.


title: Johnny Winter And

text: Johnny Winter And on yhdysvaltalaisen kitaristi, laulaja, lauluntekijä, yhtyeenjohtaja ja tuottaja Johnny Winterin kolmas varsinainen studioalbumi.


title: Johnny Winter And

text: Albumia on sanottu kovatasoiseksi. Winterin taustayhtyeessä on entisiä McCoys-yhtyeen jäseniä. Rumpali Randy Z:n tilalle tuli tämän jälkeen Bobby Caldwell. Uusintajulkaisun (2012) kansitekstin mukaan albumilla on hitti "Rock And Roll, Hoochie Koo".


title: Johnny Winter And

text: Julkaisuvuosi on 1970 ja levyn ovat tuottaneet Winter ja Rick Derringer. Tuotannossa ovat avustaneet Roy Segal ja Edgar Winter. Segal on toiminut myös äänittäjänä.


title: Johnny Winter And

text: Levy-yhtiö on Columbia Records, CBS, Inc. / 51 W. 52 Street, New York, N.Y. Luettelotunnus on Columbia C 30221.


title: Johnny Winter And

text: Valokuvat on ottanut Norman Seeff ja taidesuunnittelusta vastaa Lloyd Ziff.


title: Johnny Winter And

text: Kiitoksissa on mainittu Steve Paul ja Teddy Slatus. Paul on manageri, joka järjesti Winterille levytyssopimuksen Columbia-yhtiölle.


title: Johnny Winter And

text: Albumin rauhalliset kappaleet ovat "No Time to Live", "Am I Here" ja "Let the Music Play".


title: Petr Čáslava

text: Petr Čáslava (s. 3. syyskuuta 1979 Kolín) on tšekkiläinen jääkiekkoilija, joka edustaa KHL-seura Severstal Tšerepovetsia. Hän on pelannut urallaan myös Tšekin maajoukkueessa jääkiekon maailmanmestaruuskilpailuissa.


title: Michel Massot

text: Michel Massot (s. 25. lokakuuta 1960) on belgialainen tuubisti, pasunisti, eufoniumin soittaja ja säveltäjä. Hän opiskeli konservatorioissa tuuban- ja pasuunansoittoa. Hän työskenteli avantgarde-musiikin parissa muiden muassa Garrett Listin, Henri Pousseurin ja Jean-Pierre Peuvionin kanssa. Hän perusti saksofonisti Fabrizio Cassolin ja rumpali Michel Debrullen kanssa Trio Bravon. Trio levytti useita albumeja ja kiersi kymmenen vuoden ajan Euroopassa, Yhdysvalloissa ja Kanadassa. Kun trion saksofonisti korvattiin ranskalaisella Laurent Dehorsilla, kokoonpanon uudeksi nimeksi tuli Trio Grande.


title: Michel Massot

text: Massot on työskennellyt myös muissa yhtyeissä. Hän myös soitti "Vain ystäviä" -elokuvan soundtrackilla. Hän on esiintynyt duossa pasunisti Geoffroy De Masuren kanssa. Hänen muita yhteistyökumppaneitaan ovat olleet Claude Barthelemy, Gary Valente, Sofia Domancich, Evan Parker, Hélène Labarriere, Mäâk's Spirit, Christof Lauer, Wolfgang Puschnig, Klaus Königin orkesteri, Louis Sclavis, Kenny Wheeler, Simon Nabatov ja Tom Rainey. Massot on konservatorion opettajana Liègessä.


title: Pedro Iturralde

text: Pedro Iturralde (s. 13. heinäkuuta 1929) on espanjalainen saksofonisti, klarinetisti ja säveltäjä. Hän aloitti julkisen esiintymisen 11-vuotiaana. Hän valmistui Madridissa kuninkaallisesta konservatoriosta ja johti omaa jazzkvartettiaan, joka yhdisti jazziin flamencovaikutteita. Iturralde opiskeli lyhyesti Berklee College of Musicissa Yhdysvalloissa. Hän opetti saksofonia konservatoriossa Madridissa vuoteen 1994 ja loi samanaikaisesti kansainvälistä uraa sekä jazzesiintyjänä että solistina sinfoniaorkesterien kanssa.


title: Perry Robinson

text: Perry Robinson (17. syyskuuta 1938 New York, New York – 2. joulukuuta 2018) oli yhdysvaltalainen jazzklarinetisti. Hän on urallaan pyrkinyt yhdistämään yhä kiinteästi swingiin liitetyn klarinetin avantgarde-suuntaukseen. Robinson opiskeli muun muassa Lenox School of Jazzissa. Hän on soittanut Paul Bleyn, Archie Sheppin ja Bill Dixonin kanssa. Hän työskenteli myös Roswell Ruddin kvintetin kanssa (1968) ja soitti Jazz Composers' Orchestran kanssa. Hän teki vuonna 1972 yhteistyötä Gunter Hampelin ja vuonna 1973 Dave Brubeckin yhtyeen kanssa.


title: Rutajärvi (Joutsa)

text: Rutajärvi on järvi Keski-Suomen maakunnassa Joutsan kunnan Leivonmäen kansallispuiston itäpuolella. Järven pituus on 9 km ja pinta-ala 17 km², se laskee Rutajokea pitkin Päijänteen Rutalahteen. Sen vedenpintaa on laskettu 2 metriä vuosina 1850–1853 ja toisen kerran 1,5 metriä 1890–1894.


title: Abdul Hamid

text: Abdul Hamid (s. 1. tammikuuta 1944 Kamalpur) on toiminut Bangladeshin presidenttinä 14. maaliskuuta 2013 alkaen, kun hänen edeltäjänsä Zellur Rahman kuoli kesken toimikautensa. Presidentin toimikausi on viisi vuotta.


title: Abdul Hamid

text: Hamid on koulutukseltaan lakimies Dhakan yliopistosta. Hänen syntymänsä aikaan Bangladesh oli osa Brittiläistä Intiaa ja vuodesta 1947 Pakistania. Hamid lähti politiikkaan kotimaakunnassaan Kishoregonj’ssa 1960-luvun alussa vastustaakseen silloista Pakistanin Mohammad Ajub Khanin sotilashallitusta ja joutui useita kertoja vankeuteen tämän takia. Hänen puolueensa on islamilainen awamiliitto, jonka varapuheenjohtajaksi hän nousi 1974. Pakistanin parlamentin jäsen hän oli vuodesta 1970 alkaen. Bangladeshin itsenäisyyssodan aikana 1971 hänellä oli tärkeä rooli Intian puolelle paenneiden pakolaisten johtajana. Maan itsenäisyyden aikana vuodesta 1971 hän on toiminut muun muassa koulutusjärjestelmän parantamisen puolesta. Awamiliitto oli oppositiossa vuosina 2001−2006, jonka jälkeen se on ollut monipuoluehallituksen osana. Hamid nousi parlamentin puhemieheksi 2009. Hän aloitti virkaa tekevänä presidenttinä 14. maaliskuuta 2013 ja valittiin maan presidentiksi viisivuotiskaudelle 22. maaliskuuta 2013.


title: Abdul Hamid

text: Maaliskuussa 2018 hänet valittiin toiselle kaudelle.


title: Gaius Lutatius Catulus

text: Gaius Lutatius Catulus oli Rooman konsuli, jonka johdossa käytiin ensimmäisen puunilaissodan ratkaiseva taistelu ja jonka nimellä sodan jälkeinen rauha tunnetaan. Lutatiuksesta ei ole tietoja ennen hänen konsuliksi tuloaan.


title: Gaius Lutatius Catulus

text: Vuonna 243 eaa. Rooman ja Karthagon välinen I puunilaissota oli kestänyt 22 vuotta ja molemmat valtakunnat olivat uupuneita Sisilian hallinnasta käytävään sotaan, mutta kumpikaan ei ollut valmis luovuttamaan. Rooma keräsi voimansa viimeiseen ponnistukseen ja rikkaiden kansalaisten vapaaehtoisten lainojen turvin Rooma rakensi uuden laivaston. Lutatiuksen osallistumisesta kampanjaan ei ole näyttöä, mutta hänen myöhemmät vaiheensa antavat syytä epäillä, että Lutatius saattoi olla hankkeen takana.


title: Gaius Lutatius Catulus

text: Vuonna 242 eaa. Gaius Lutatius Catulus valittiin konsuliksi. Hän oli novus homo eli nousukas (hänen suvustaan ei ollut aikaisempia konsuleita). Parikseen Lutatius sai A Postumius Albinuksen, joka oli ikivanhaa sukua edustava patriisi. Tulevan sotavuoden suunnitelmia ja konsulien työnjakoa koskeva politikointi kärjistyi siihen, että pontifex maximus kielsi Postumiusta poistumasta Rooman kaupungista uskonnollisten syiden takia. Niinpä laivaston komento oli pakko antaa Lutatiukselle. Lutatiuksen avuksi sotatoimiin määrättii praetori Q Valerius Falto, joka oli vanhaa patriisisukua. Lutatius ja Valerius veivät laivaston Sisiliaan ja operoivat vesillä ylivoimaisina, koska Karthago ei lähettänyt suuria voimia alueelle. Oltuaan pitkään Sisiliassa Lutatius haavoittui vakavasti, kun häneen osui katapultin ammus.


title: Gaius Lutatius Catulus

text: Vuoden 241 eaa. maaliskuussa Karthago lähetti suuren laivaston Sisiliaan mukanaan maajoukkoja (mm. elefantteja). Sää oli huono. Lutatius määräsi Valeriuksen ottamaan komennon laivoissa ja seurasi itse taistelua maalta käsin. Laivastot kohtasivat Aigates-saarien luona ja roomalaiset saavuttivat voiton. Tämän jälkeen Lutatius neuvotteli Hamilkar Barkan kanssa rauhanehdot, jotka Rooman senaatin määräämien tiukennusten jälkeen päätyivät I puunilaissodan rauhansopimukseksi, joka tunnetaan 'Lutatiuksen rauhan' nimellä. Lutatius palasi Roomaan, mutta ei saanut yksin kunniaa sodan voittamisesta. Lopulta järjestettiin kaksi triumfia, toinen Lutatiukselle ja toinen Valeriukselle.


title: Gaius Lutatius Catulus

text: Lutatiuksen myöhemmistä vaiheista ei ole historiassa viitteitä. Hänen nimensä esiintyy Juturnan temppelin jäänteissä, joten hän lienee vaikuttanut sen rakentamiseen. Lutatiuksen kuolinvuotta ei tiedetä.


title: Gaius Lutatius Catulus

text: Gaius Lutatius Catulus on Jukka M. Heikkilän romaanin "Merikonsuli" (1995) päähenkilö.


title: Euroopan olympiakomiteat

text: Euroopan olympiakomiteat ovat Euroopan eri maiden olympiakomiteoita. Niitä on tähän mennessä 49.


title: Michael Kaeshammer

text: Michael Kaeshammer (s. 7. tammikuuta 1977 Offenburg) on saksalaissyntyinen pianisti. Hän opiskeli Saksassa seitsemän vuotta klassista pianonsoittoa. 13-vuotiaana hän löysi boogie woogien, jota hän alkoi soittaa klubeilla, konserteissa ja festivaaleilla eri puolilla maata. Hän muutti perheineen Kanadan länsirannikolle, jossa hän sai huomiota blues- ja jazzfestivaaleilla kesällä 1996. Kaeshammerin kolme ensimmäistä levytystä olivat "Blue Keys" (1966), "Tell You How I Feel" (1998) ja "No Strings Attached" (2000).


title: Michael Kaeshammer

text: Kaeshammer on saanut useita Juno-palkintoehdokkuuksia.


title: Itsehallintopuolue

text: Itsehallintopuolue () on färsaarelainen, itsenäisyyttä kannattava puolue, joka perustettiin 1909. Se kannattaa regionalismia ja sosiaaliliberalismia.


title: Itsehallintopuolue

text: Itsehallintopuolue on Färsaarten vanhimpia puolueita, ja se perustettiin 1909 vastavoimana Tanskaan kuulumista kannattavalla unionipuolueelle. Puolue on ollut historiansa aikana kahdesti, vuosina 1916 ja 1936, Färsaarten parlamenttivaalien suurin puolue. Itsehallintopuolue hajosi kuitenkin vuonna 1939 maauudistuskiistaan. Sen perustajiin kuulunut Jóannes Patursson lähti siitä ja perusti muutaman vuoden päästä kansanpuolueen, joka sai noin puolet puolueen kannattajista. Itsehallintopuolueen kannatus lähti hajoamisen jälkeen laskuun, ja vuoden 1950 jälkeen se on saanut käytännössä enää 4–8 prosenttia äänistä. Vuoden 2011 parlamenttivaaleissa itsehallintopuolue sai 4,2 prosenttia äänistä ja yhden paikan Färsaarten parlamenttiin.


title: Ingrid Newkirk

text: Ingrid Newkirk (s. 11. kesäkuuta 1949) on eläinten oikeuksia puolustavan järjestö PETAn ("People for the Ethical Treatment of Animals") johtaja, jonka hän perusti Alex Pachecon kanssa vuonna 1980.


title: Ingrid Newkirk

text: Newkirk kääntyi eläinten oikeuksien puolustajaksi vuonna 1970, kun hänen silloinen naapuri hylkäsi kissanpentuja, jotka Newkirk päätti ottaa hoitoonsa.


title: Kim Hi-kyung

text: Kim Hi-kyung (; s. 1954) on eteläkorealainen säveltäjä, joka usein yhdistelee länsimaisia ja ei-länsimaisia vaikutteita. Hän on tehnyt tutkimusta korealaisesta perinnemusiikista ja Elliott Carterista. Hän on ollut IRCAMin residenssisäveltäjänä ja toiminut Pacific Rim Music Festivalin taiteellisena johtajana. Vuonna 2007 säveltäjä johti korealaisen gayageumin ja länsimaisten soittimien festivaalin, johon sisältyi yksitoista tapahtumaa Kaliforniassa ja Soulissa.


title: Kim Hi-kyung

text: Kim Hi-kyung on säveltänyt Yo-Yo Malle, Alexander-jousikvartetille, Koussevitzky-sätiölle, Fromm-säätiölle ja BluePrint-festivaalille. Hänen teostensa joukossa ovat "Rituels I", "II" ja "III" sekä näiden päätös "Rituel Suite".


title: Sudenmorsian (albumi)

text: Sudenmorsian on suomalaisartisti Johanna Kurkelan viides studioalbumi. Sen julkaisi Kaiku Recordings 5. lokakuuta 2012. Albumilta julkaistiin singleinä kappaleet ”Oothan tässä vielä huomenna” ja ”Kaikki askeleet”. Albumi oli alun perin tarkoitus julkaista syyskuun lopulla, mutta sen julkaisua siirrettiin viikolla tuotannollisteknisistä syistä. Albumi on saanut nimensä Aino Kallaksen samannimisen romaanin mukaan.


title: Sudenmorsian (albumi)

text: Albumi oli kohtalainen menestys, sillä se saavutti albumilistalla 3. sijan ja julkaisuvuotensa aikana myös kultalevyrajan yli 12 000 kappaleen myynnillä.


title: Suomen Polkupyörä- ja Konetehdas

text: Suomen Polkupyörä- ja Konetehdas Oy oli Kustaa E. Merilän (1875–1961) vuonna 1904 Turkuun perustama Suomen ensimmäisen polkupyörätehdas, jonka toiminta loppui konkurssiin perustajan kuoltua 1960-luvun alussa. Se oli turkulaisten Pyrkijän ja Pyöräkellarin (sittemmin Tunturipyörän) ohella yksi 1930-luvun suurimmista suomalaisista polkupyörävalmistajista. Yrityksen pyöriä myytiin muun muassa tuotemerkeillä Olympia, Kiri, Aino, Luxus, Tähti, Svensk Fauber ja Eagle sekä Supo, josta tuli myös yrityksen loppuvuosien lyhytikäinen mopomerkki 1960-luvun alussa.


title: Suomen Polkupyörä- ja Konetehdas

text: Kansakoulun ja kansanopiston käynyt 23-vuotias talollisenpoika Kustaa Edvard Merilä perusti Turkuun polkupyöräliikkeen 1898, jolloin polkupyörä oli juuri yleistymässä rikkaiden leikkikalusta koko kansan kulkuneuvoksi. Amerikkalaisten tuontipyörien ohella Merilä myi aseita, ompelu- ja kutomakoneita sekä veneitä ja niiden moottoreita.


title: Suomen Polkupyörä- ja Konetehdas

text: Kuljetusmatkat ja monet välikädet nostivat tuontipyörien hintoja, joten Merilä päätti 1900-luvun alkuvuosina ryhtyä valmistamaan pyöriä itse tuotemerkillä Olympia. Suomen Polkupyörä- ja Konetehdas valimoineen rakennettiin silloin Kaarinan pitäjään kuuluneelle Turun Nummenmäelle. 1930-luvulla tehdas työllisti parhaimmillaan noin 400 henkilöä. Tehtaassa valmistettiin myös muun muassa moottoreita sekä ompelukonepöytiä, joihin kiinnitetyt tuontiompelukoneet myytiin Suomi-tuotemerkillä.


title: Suomen Polkupyörä- ja Konetehdas

text: Tuotannon ohella Merilä piti myös pyörien jakelun omalla vastuullaan. Vuonna 1903 avatusta Tampereen sivuliikkeestä myyntiorganisaatio kasvoi 1930-luvun loppuun mennessä 14 myymälän valtakunnalliseksi ketjuksi, joka myi myös suksia, potkukelkkoja sekä erilaisia maatalouskoneita. Omien liikkeiden lisäksi pyöriä myivät asiamiehet ja kauppamatkustajat.


title: Suomen Polkupyörä- ja Konetehdas

text: Vaikeana luonteena Kustaa Merilä oli riidoissa milloin kenenkin kanssa. Kun Nummenmäki liitettiin Turkuun, Merilä laajensi tuotantoaan Turun sijasta Kuopioon, jonne hän rakennutti tehtaan uudelle Savon Pyörä Oy:lle. Toiminta ei kuitenkaan menestynyt, ja vuonna 1952 kiinteistö myytiin Turo Oy:lle. 1950-luvulla Merilän polkupyörätuotanto menetti muutenkin kilpailukykyään. Yli 80-vuotias teollisuusneuvos Merilä johti yrityksiään miltei kuolemaansa 1961 saakka, minkä jälkeen valtio haki liiketoiminnan konkurssiin verovelkojen vuoksi 1963.


title: Joulun lauluja (Johanna Kurkelan albumi)

text: Joulun lauluja on suomalaisartisti Johanna Kurkelan kuudes studioalbumi. Sen julkaisi Kaiku Recordings 15. marraskuuta 2013. Albumin kappalemateriaali koostuu sekä Kurkelan tulkitsemista perinteisistä klassikoista että hänen itse sanoittamista täysin uusista joululauluista. Albumin julkaisun myötä Kurkela aloitti Suomen itsenäisyyspäivänä joulukiertueen, jonka aikana hän kiersi esiintymässä kirkoissa ympäri Suomea.


text: Albumi nousi ensimmäisellä listaviikollaan Suomen virallisen albumilistan 12. sijalle. Sittemmin se on noussut parhaimmillaan kahdeksanneksi. Albumia on myyty kultalevyyn oikeuttava määrä, yli 10 000 kappaletta.


title: Pyhävuoren kalliomaalaus (Alajärvi)

text: Pyhävuoren kalliomaalaus sijaitsee Lappajärven kaakkoispuolella Alajärvellä Etelä-Pohjanmaalla. Kalliomaalaus on poikkeuksellinen siitä syystä, että paikka on matalaa vuorta ja on kaukana vesistöistä. Jos maalaus on esihistoriallinen, laajentaa se kalliomaalausten aluetta merkittävästi. Kalliomaalauksen löysi geologian harrastaja Kari Väisänen vuonna 2008.


title: Pyhävuoren kalliomaalaus (Alajärvi)

text: Kallio sijaitsee 1,4 kilometriä Lappajärven rannasta lähellä Alajärven ja Vimpelin rajaa. Pyhävuori kohoaa 148 metriä merenpinnan yläpuolelle ja alueella risteilee eri vaellusreittien polkuja. Maalaukset sijaitsevat kalliossa lähellä luolamaisia muodostelmia, joita on paranneltu asumiseen kelpaaviksi kivimuurein. Näiden tekijäksi on mainittu Jaakko Reipakas (1855−1932), jonka eräkkomajaa muurit tukivat.


title: Pyhävuoren kalliomaalaus (Alajärvi)

text: Vuonna 2008 paikalle tehty arkeologinen tarkastusretki määritti kaksi 32 metrin etäisyydellä ollutta kohtaa, jossa esiintyi punaväriä. GTK:n erikoistutkija Kari Kinnunen tutki punaväriläikät ja totesi käyttämänsä menetelmän avulla punavärin olevan luontaista alkuperää. Toinen havainto tehtiin vuonna 2009, kun arkeologi Peter Holmblad totesi kalliossa olevan hirveä tai peuraa esittävä kuvio, jonka mitat ovat 17×13 senttimetriä. Havainnon vuoksi kuviota tutkittiin vielä vuonna 2010, jolloin kallion pinta tutkittiin geologisesti. Silloin huomattiin seikkoja, jotka voivat viitata jopa väärennöksen mahdollisuuteen. Kuvion kalliopinnasta puuttui muun muassa selvä jäkälä- ja leväkasvusto sekä maalauskohdan ympäriltä tavattua nokijäämää.


title: Hossain Mohammad Ershad

text: Hossain Mohammad Ershad (s. 1. helmikuuta 1930 Dinhata) toimi Bangladeshin presidenttinä vuosina 1983−1990. Ollessaan maan armeijan komentaja hän teki 24. maaliskuuta 1982 verettömän vallankaappauksen, kumosi perustuslain, erotti hallituksen ja presidentti Abdus Sattarin sekä kielsi puolueiden toiminnan. Hän ilmoitti, että poikkeustila tulisi jatkumaan kaksi vuotta. Ershad nimesi presidentiksi Ahsanuddin Chowdhuryn ja otti itselleen pääministerin tehtävän. Tavoitteekseen hän ilmoitti maan poliittisen elämän vakauttamisen, korruption poistamisen ja hallintokoneiston kuntoon laittamisen. Nämä tavoitteet olivat kansan odotusten mukaisia, ja Ershad olikin suosittu kansan keskuudessa. Joulukuussa 1983 hän otti presidentin tehtävän itselleen. Vuoden 1984 maareformin kautta uudistettiin maataloutta ja annettiin talonpojille taloudellisia oikeuksia ensi kertaa maan historiassa.


title: Hossain Mohammad Ershad

text: Poikkeustila päättyi vuonna 1986, kun maassa pidettiin parlamentin ja presidentin vaalit. Ershad tuli valituksi presidentiksi viisivuotiskaudelle. Jatkokausi oli kuitenkin vaikea, sillä vuonna 1987 puhjenneet oppositiovoimien mielenosoitukset pakottivat Ershadin julistamaan poikkeustilan. Hänen oli annettava jonkin verran periksi islamistisille vaatimuksille, ja maa julistettiin 1988 islamilaiseksi tasavallaksi. Vuoden 1990 levottomuudet pakottivat Ershadin eroamaan, ja presidentiksi tuli Shahabuddin Ahmed. Seuraavana vuonna Ershad joutui oikeuden eteen korruptiosyytteiden vuoksi, ja hän sai vankeustuomion. Hän teki kuitenkin paluun politiikkaan jatiya-puolueensa johtajana.


title: Från Lexå till Glitterscenen

text: Från Lexå till Glitterscenen: finlandssvenska tidsbilder, läsningar, författatporträtt 1960–2013 on Tuva Korsströmin kirjoittama suomenruotsalaisen kirjallisuuden katsaus noin vuodesta 1960 alkaen.


title: Från Lexå till Glitterscenen

text: Teoksen nimi kertoo kirjan sisällön aikarajat: Christer Kihlmanin teoksesta "Se upp salige!" (1960, suom. "Varo autuas!") Monika Fagerholmin teokseen "Glitterscenen" (2009, suom. "Säihkenäyttämö"). Lexå on Kihlmanin teoksen kuvitteellinen tapahtumapaikka, joka saattaa viitata Porvooseen.


title: Från Lexå till Glitterscenen

text: Esipuheessa Korsström kertoo, että teos on tilaustyö, jossa alkuperäinen kustantaja Schildts toivoi käsiteltävän suomenruotsalaista kirjallisuutta viidenkymmenen viime vuoden ajalta siten että painotus olisi kirjailijoissa. Teos täydentäisi ja jatkaisi Thomas Warburtonin teosta "Åttio år finlandssvensk litteratur", joka ilmestyi 1984. Sekä tekijä että uusi kustantaja Schildts & Söderströms totesivat työn hankalaksi, sillä aika oli ajanut ohi yhden kirjoittajan kirjallisuudenhistorioista. Sellaisen oli tehnyt vielä 1998 Georg C. Schoolfield teoksessa "A History of Finland's Literature". Niinpä Korsströmin teos on siksi pikemminkin esseemäisen subjektiivinen, kuten hän sanoo. Kirjailija-artikkelit on koottu temaattisesti, ja niiden pituus vaihtelee lyhyestä perusteelliseen.


title: Från Lexå till Glitterscenen

text: Teos pohjautuu hänen omiin lukukokemuksiinsa: "Halusin lukea itse, en toistaa aiemmin kirjoitettua."


title: Från Lexå till Glitterscenen

text: Teoksen subjektiivisuus herätti keskustelua, sillä runoilijoiden osuus oli siinä pienempi kuin prosaistien. ”Kääntääpä asian miten päin tahansa, kustantajan viesti on yksiselitteinen: kustantaja pitää vähemmän tärkeinä meitä, jotka on jätetty pois suomenruotsalaisen kirjallisuuden 50 viimeisestä vuodesta.” Korsström on vastannut siihen, että suomenruotsalainen lyriikka vaatisi aivan oman teoksensa.


title: Ed Beers

text: Edward Joseph "Eddy" Beers (s. 12. lokakuuta 1959 Zwaag, Alankomaat) on entinen alankomaalainen jääkiekkohyökkääjä, joka pelasi urallaan 250 ottelua NHL:ssä. Hän teki lähes pisteen per peli, kunnes luokkaantuminen katkaisi hänen NHL-uransa. Hän ehti pelata Calgary Flamesissa ja St. Louis Bluesissa. Hän pelasi myös Denverin yliopistossa NCAA:ssa vuosina 1979-1982.


title: Ron Berteling

text: Ron Berteling (s. 6. syyskuuta 1957, Amsterdam, Alankomaat) on alankomaalainen entinen jääkiekkoilija. Hän pelasi Alankomaiden jääkiekkomaajoukkueessa Lake Placidin talviolympialaisissa 1980. Hän pelasi kotimaansa pääsarjassa 615 ottelua ja teki niissä 455 maalia sekä 1060 pistettä.


title: Muhammad ’Aijub Khan

text: Muhammad ’Aijub Khan (1857 - 7. huhtikuuta 1914) myös tunnettu nimellä Maiwandin voittaja tai Afganistanin prinssi Charlie ja jonkin aikaa Heratin maakunnan kuvernöörinä. Hän oli Afganistanin emiiri 12. lokakuuta 1879 - 31. toukokuuta 1880 ja afgaanien johtaja toisessa afgaanisodassa. Häntä pidetään Afganistanin kansallissankarina ja hänet on haudattu Peshawariin.


title: Muhammad ’Aijub Khan

text: 27. heinäkuuta 1880 Malalai Maiwandilaisen avulla hän kukisti brittien armeijan, jota johti George Burrows Maiwandin taistelussa. Tämä oli suurin tappio mitä brittien intianarmeija koki toisen afgaanisodan aikana. Hän jatkoi Brittien joukojen piirittämistä Kandaharissa, mutta piiritys ei tuottanut tulosta. 1. syyskuuta 1880 hän hävisi kenraali Frederick Robertsin joukoille Kandalaharin taistelussa, joka lopetti toisen afgaanisodan.


title: Muhammad ’Aijub Khan

text: Vuoden päästä ’Aijub Khan yritti valloittaa Kandaharin takaisin emiiri ’Abd al-Rahman Khanilta, mutta epäonnistui. Hän pakeni Persiaan (nykyinen Iran). Vuonna 1888 hän lähti Persiasta Brittiläiseen Intiaan, jossa eli eläkeläisenä vuoteen 1914 kuolemaansa asti.


title: Michael Brandasu

text: Michael Brandasu (s. 5. syyskuuta 1986 Stavanger, Norja) on entinen alankomaalais-norjalainen jääkiekkoilija. Hän on pelannut Alankomaiden alle 20- ja 18-vuotiaiden maajoukkueissa.


title: Klaas van den Broek

text: Nicolaas Gerardus Maria "Klaas" van den Broek (s. 7. heinäkuuta 1955 Tilburg, Alankomaat) on entinen alankomaalainen jääkiekkoilija. Hän edusti Alankomaiden maajoukkuetta Lake Placidin talviolympialaisissa 1980, joissa pelasi viisi ottelua.


Jokaisella on tämänsä – Saarikoskea KOM-teatterissa on vuonna 1988 ilmestynyt KOM-teatterin järjestyksessään 11. albumi.


title: Jokaisella on tämänsä – Saarikoskea KOM-teatterissa

text:
Se sisältää Pentti Saarikosken runoihin tehtyjä lauluja, joita ovat säveltäneet muun muassa Hector, Kaj Chydenius, Liisa Akimoff ja Toni Edelmann. Yleisradion tekemä samanniminen televisiotaltiointi valmistui vuonna 1989.
A-puoli
B-puoli


title: Candy Crush Saga

text: Candy Crush Saga on selainpeli, joka julkaistiin Facebookissa 12. huhtikuuta 2012 sekä älypuhelimilla 14. marraskuuta 2012. Pelin on kehittänyt King. Maaliskuussa 2013 Candy Crush Sagasta tuli Facebookin suosituin peli, ohittaen FarmVille 2:n 46 miljoonalla kuukausittaisella pelaajamäärällä. Se on muunnos heidän "Candy Crush" -selainpelistään.


title: Jalkapallon Suomensarjan kausi 1964

text: Jalkapallon Suomensarjan kausi 1964 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Lohkovoittajat nousivat Mestaruussarjaan kaudeksi 1965.


title: Jalkapallon Suomensarjan kausi 1964

text: Suomen jalkapallon sarjataulukoita


title: Lähtö ja kaipaus

text:
Lähtö ja kaipaus on vuonna 1988 ilmestynyt KOM-teatterin järjestyksessään 10. albumi. Sitä on pidetty jopa parhaana KOM-teatterin levytyksenä. A-puoli
B-puoli


title: Litecoin

text: Litecoin (merkki: Ł, koodi: LTC) on yksi vanhimmista kryptovaluutoista. Litecoin on perustettu jo vuonna 2011 ja se pohjautuu ohjelmakoodiltaan Bitcoiniin. Perustaja on entinen Googlen insinööri Charlie Lee, joka on yksi tunnetuimmista henkilöistä kryptovaluuttojen maailmassa. Litecoin on tällä hetkellä yksi suurimmista sekä suosituimmista kryptovaluutoista. Vuoden 2017 loppupuolella Litecoin ylitti 10 miljardin dollarin markkina-arvon.


title: Litecoin

text: Litecoin tarjoaa neljä tärkeää eroavaisuutta Bitcoiniin verrattuna:


title: Guanacasten maakunta

text: Guanacasten maakunta on yksi Costa Rican maakunnista. Sen pinta-ala on 10 141 km² ja asukasluku vuonna 2011 noin 327 000.


title: Guanacasten maakunta

text: Guanacaste sijaitsee Tyynenmeren puolella ja on ilmastonsa sekä hyvien rantojensa vuoksi suosittu lainelautailijoiden keskuudessa. Guanacastessa sijaitsee muun muassa Tamarindo, joka on kuuluisa rantakohde.


title: Tokion DisneySea

text: Tokion DisneySea on toinen Tokion Disney Resort -lomakeskuksen teemapuistoista. Puisto sijaitsee Urayasun kaupungissa Chiban prefektuurissa lähellä Tokiota. Tokion DisneySea avattiin 4. syyskuuta 2001. Vuonna 2012 puisto oli maailman neljänneksi vierailluin huvipuisto 12,7 miljoonalla kävijällä.


title: Tokion DisneySea

text: Puiston omistaa The Oriental Land Company. Tokion DisneySea sekä sen vieruspuisto Tokion Disneyland ovat maailman ainoat Disney-teemapuistot, jotka eivät ole The Walt Disney Companyn omistuksessa.


title: Tokion DisneySea

text: Tokio DisneySea on nimensä mukaisesti meriaiheinen teemapuisto, ja se sijaitsekin Tokionlahdella meren rannassa. Puisto on jaettu seitsemään teemaltaan erilaiseen alueeseen:


title: Tokion DisneySea

text: Mediterranean Harbor, joka toimii puiston sisäänkäyntinä. Alueella sijaitsee myös Miracosta-hotelli.


title: Tokion DisneySea

text: Mysterious Island, jolla sijaitsee puiston suurin maamerkki, keinotekoinen tulivuori Mount Prometheus. Alueen teemana on Jules Vernen tuotanto, ja siellä sijaitsee useita huvipuistolaitteita, muun muassa "Journey to the Center of the Earth" sekä "20,000 Leagues Under the Sea".


title: Tokion DisneySea

text: Mermaid Lagoon, jonka teemana on Pieni merenneito -elokuva. Aluee sijaitsee pääosin sisätiloissa, jotka muistuttavat vedenalaista maailmaa. Valtaosa alueen laitteista on suunnattu lapsille, ja siellä sijaitsee mm. Flounder's Flying Fish Coaster, Jumpin' Jellyfish sekä Blowfish Balloon Race.


title: Tokion DisneySea

text: Arabian Coast, jonka teemana on Aladdin-elokuva. Alueella on kolme huvipuistolaitetta: Sinbad's Storybook Voyage, Caravan Carousel sekä Magic Lamp Theater.


title: Tokion DisneySea

text: Lost River Delta, jolla sijaitsevat laitteet Indiana Jones Adventure: Temple of the Crystal Skull sekä Raging Spirits -vuoristorata. Alueen teemana on atsteekit.


title: Tokion DisneySea

text: Port Discovery muistuttaa teemaltaan muiden Disneyn teemapuistojen tulevaisuusalueita, kuten Disneyland Parisin Discoverylandia. Alueella on kolme laitetta: StormRider, Aquatopia sekä aluetta kiertävän DisneySea Electric Railwayn asema.


title: Tokion DisneySea

text: American Waterfront muistuttaa 1900-luvun amerikkalaista rannikkokaupunkia. Alueella on matkustajalaiva SS Columbia, jossa sijaitsee myös ravintola. Alueella esitetään useita teatteri- ja musiikkiesityksiä. Lisäksi siellä sijaitsee "putoava hissi" -laite Tower of Terror sekä Toy Story -elokuviin perustuva laite Toy Story Mania.


title: Serhi Tihipko

text: Serhi Leonidovytš Tihipko (, , s. 3. helmikuuta 1960 Dragonešty, Moldavian SNT, Neuvostoliitto) on ukrainalainen oligarkki, poliitikko ja taloustieteilijä. Hän on ollut Ukrainan talousministeri (31. joulukuuta 1999– 5. heinäkuuta 2000).


title: Serhi Tihipko

text: Tihipkon kuuluu Ukrainan kymmenen tai toisen lähteen mukaan 30 varakkaimman oligarkin joukkoon. Vuoden 2014 keväällä Forbes-lehti arvioi Tihipkon varallisuudeksi 1,0 miljardia Yhdysvaltain dollaria. Edellisvuonna toinen julkaisu oli arvioinut omaisuudeksi 0,458 miljardia dollaria.


title: Serhi Tihipko

text: Serhi Tihipko on osallistunut ehdokkaana myös Ukrainan presidentinvaaleihin sekä vuonna 2010 että vuonna 2014. Hänen johtamansa Vahva Ukraina-puolue keräsi syksyn 2014 parlamenttivaaleissa liki puoli miljoonaa ääntä (3,1% kannatus), mutta kansallisen viiden prosentin äänikynnyksen takia läpi meni vain yksi vaalipiirissään riittävän kannatuksen saanut kansanedustajaehdokas.


title: Winterin maalitehdas

text: Winterin maalitehdas oli Tampereella vuosina 1907-1992 toiminut maalitehdas. Tehtaan perustivat Daniel Winter ja Rudolf Winter vuonna 1907. Toiminta siirtyi Tammelasta Epilään vuonna 1909. Enimmillään työntekijöitä oli 1960-luvulla yli 300. Yhtiö siirtyi Oy Lohja Ab:n omistukseen 1981. Vuonna 1986 liiketoiminta myytiin edelleen Teknos Oy:lle. Toiminta Epilässä loppui vuonna 1992. Alue kaavoitettiin asuinalueeksi.


title: Valdis Muižnieks

text: Valdis Muižnieks (, 22. helmikuuta 1935 Riika – 29. marraskuuta 2013) oli latvialainen Neuvostoliittoa edustanut koripalloilija, olympiamitalisti ja Euroopan mestari.


title: Valdis Muižnieks

text: Muižnieks saavutti Neuvostoliiton koripallomaajoukkueessa olympiahopeaa Melbournessa 1956, Roomassa 1960 ja Tokiossa 1964, Yhdysvaltain vietyä kultamitalit jokaisella kerralla. Euroopan mestaruuden Neuvostoliitto ja Muižnieks voittivat vuosina 1957, 1959 ja 1961. Seuratasolla Muižnieks voitti ASK Rīgan joukkueessa FIBA Euroliigan kolmasti peräkkäin vuosina 1958–1960 ja neljä Neuvostoliiton mestaruutta.


title: Valdis Muižnieks

text: Muižnieks kuoli 29. marraskuuta 2013. Hän oli kuollessaan 78-vuotias.


title: Uusi Kivipaino

text: Uusi Kivipaino Oy oli Tampereen Epilässä toiminut yhtiö. Se perustettiin 1919. Nykyisen Nokiantien ja Pispalan valtatien liittymäkohdan eli niin sanotun Winterin mutkan sisäkaarteessa sijainneisiin toimitiloihin yritys muutti vuonna 1955. Myöhemmin yritys muutti muualle, ja Epilän tontti kaavoitettiin kerrostaloalueeksi. Yhtiö myytiin Pirkanmaan Lehtipaino Oy:lle 2005. Yritys ajautui konkurssiin vuonna 2008.


title: Maillard-reaktio

text: Maillard-reaktio on pelkistävien sokerien ja aminohappojen tai proteiinien välinen kemiallinen reaktio. Reaktio vaatii tapahtuakseen lämpöä, minkä vuoksi se tapahtuu esimerkiksi ruokien kypsentämisen yhteydessä. Maillard-reaktio tapahtuu vaiheittain. Maillard-reaktion tuotteina muodostuu ruskeita väriaineita ja aromia tuottavia yhdisteitä, jotka tuovat useisiin elintarvikkeisiin väriä ja makua.


title: Maillard-reaktio

text: Ensimmäisen kerran Maillard-reaktion havaitsi ranskalainen Louis Camille Maillard, joka julkaisi havaintonsa vuonna 1912. Reaktion mekanismin selvittämiseen kului kuitenkin vielä yli 40 vuotta ja selityksen reaktiolle esitti yhdysvaltalainen John E. Hodge vuonna 1953.


title: Maillard-reaktio

text: Maillard-reaktio tapahtuu vaiheittain. Ensimmäisessä vaiheessa pelkistävät sokerit reagoivat aminohappojen tai proteiinien vapaiden aminoryhmien kanssa muodostaen imiinin eli Schiffin emäksen. Tämä imiini tautomerisoituu muodostaen 1,2-enaminolin, joka isomeroituu Amadori-yhdisteeksi kutsuttavaksi ketoamiiniksi. Tämä Amadori-yhdiste hajoaa happamissa olosuhteissa muodostaen hydroksimetyylifurfuraalia, ja neutraaleissa tai emäksisissä olosuhteissa se hajoaa maltoliksi tai isomaltoliksi. Muita Maillard-reaktion tuotteina muodostuvia aromiyhdisteitä ovat furfuraali ja furfuryylialkoholi eli furfuroli, diasetyyli, asetoli, pyruvaldehydi ja glyoksaali. Maillard-reaktioissa Amadori-yhdisteitä muodostuu myös ruskeita väriaineita melanoidiineja, jotka ovat pyrroli- ja furaanirakenteisia yhdisteitä.


title: Maillard-reaktio

text: Maillard-reaktio voi olla myös epätoivottu elintarvikkeissa, koska se voi aiheuttaa väri- tai makuvirheitä tai heikentää valmisteen ravinnepitoisuutta. Esimerkiksi maitotuotteita kuumennettaessa maidon laktoosi ja laktuloosi voivat reagoida proteiinien lysiiniaminohappojen sivuketjun aminoryhmän kanssa ja pienemmissä määrin myös arginiinin, tryptofaanin ja histidiinin kanssa Maillard-reaktiolla. Näin muodostuneet Maillard-reaktion tuotteet, kuten laktulosyylilysiini ja furosiini, eivät imeydy ja täten maidon ihmiselle käyttökelpoinen aminohapposisältö heikkenee. Maidon käsittelyssä Maillard-reaktiota voi tapahtua pastöroinnin tai iskukuumennuksen yhteydessä.


title: Maillard-reaktio

text: Maillard-reaktion lisäksi toinen ei-entsymaattinen ruskistumisreaktio on karamellisoituminen, jossa reaktioon osallistuvat ainoastaan pelkistävät sokerit. Korkeammissa lämpötiloissa karamellisoituminen ja pyrolyysi ovat merkittävämpiä kuin Maillard-reaktio. Yli 180 °C lämpötiloissa Maillard-reaktion reaktiotuotteena syntyy akryyliamidia, joka on luokiteltu karsinogeeniseksi yhdisteeksi. Maillard-reaktion vaatima lämpötilan alaraja ei ole hyvin määritelty, mutta reaktioita tapahtuu myös huoneenlämpötilassa. Maillard-reaktioita tapahtuu myös ihmiskudoksessa ruumiinlämpötilassa. Ihmiskehossa tapahtuvat Maillard-reaktiot on yhdistetty useisiin ihmisen rappeuttaviin sairauksiin. Maillard-yhdisteet voivat toimia näille rappeutaville sairauksille mahdollisesti altistavien kehittyneiden glykaation lopputuotteiden esiasteina.


title: Väinämöisen soitto

text: Väinämöisen soitto on Robert Wilhelm Ekmanin vuosien 1857 ja 1866 välillä maalaama suurikokoinen Kalevala-aiheinen öljyvärimaalaus, joka esittää Väinämöistä soittamassa kannelta erilaisten taruhahmojen ympäröimänä. Valmistuessaan teos otettiin nuivasti vastaan, mutta nykyään sitä pidetään Ekmanin pääteoksena. Maalauksen omistaa Helsingin yliopiston ylioppilaskunta. Se on ollut vuodesta 1874 sijoitettuna Helsingin Vanhaan ylioppilastaloon.


title: Väinämöisen soitto

text: Maalauksen aihe pohjautuu väljästi Kalevalan runoon. Maalauksen keskellä istuu Väinämöinen rantakivellä soittamassa kannelta ja hänen ympärillään on erilaisia kalevalaisen ja muinaissuomalaisen taruston hahmoja. Vasemmalla istuu kasvillisuuden jumala Pellervoinen ja hänen takanaan ovat metsän jumalat Tapio ja Mielikki. Takavasemmalla on karhun seurassa hiisi. Oikealla alhaalla ovat veden jumalat Ahti ja Vellamo. Etualalla vedessä on Sotkattaria, joiden seurassa on tosin joutsen eikä sotka. Ilman neidot istuvat ylhäällä sateenkaaren päällä.


title: Väinämöisen soitto

text: Ennen Ekmania Kalevala-aiheista maalaustaidetta oli tehty vain vähän ja hänestä tuli ensimmäinen, joka antoi sille keskeisen osan tuotannossaan. Innoittajana saattoi toimia C. E. Sjöstrandin varhaisten Kalevala-aiheisten veistosten hyvä vastaanotto. "Väinämöisen soitto" oli Ekmanin ensimmäinen Kalevala-aiheinen työ, sillä hän aloitti sen luonnostelun jo syksyllä 1857. Hän uppoutui pian kokonaan Kalevala-aihepiiriin ja matkusti syksyllä 1858 vuodeksi Pariisiin työskentelemään "Väinämöisen soiton" parissa. Ekmanin palatessa vuonna 1859 Suomeen maalaus oli puolivalmiina, mutta sen saattaminen loppuun viivästyi vuoteen 1866, sillä hänellä oli taloudellisia vaikeuksia ja hän suuntasi pian mielenkiintonsa vielä kunnianhimoisempaan hankkeeseen, koko Kalevalan kuvittamiseen. Useat muut hänen Kalevala-aiheisista maalauksistaan ehtivät valmistumaan lopulta ennen "Väinämöisen soittoa".


title: Väinämöisen soitto

text: Valmistuttuaan teos otettiin Suomessa viileästi vastaan, eikä Ekman saanut sitä vuosiin edes myytyä. Myöskään hänen suuri Kalevala-kuvituksensa ei löytänyt kustantajaa. Ekmanin tyyliä pidettiin 1860-luvun Suomessa vanhentuneena, sillä hän lainasi Kalevalamaalauksissaan ihanteelliseen ja teatraaliseen tyyliinsä vaikutteita antiikin jumalia kuvaavasta taideperinteestä sekä ranskalaisesta ja italialaisesta romantiikasta. Myös "Väinämöisen soiton" esikuvina ovat antiikin jumalten kokouksia ja Orfeuksen soittoa kuvaavat maalaukset. Lisäksi teoksen vastaanottoon vaikutti Suomessa käynnistynyt kielitaistelu, jonka seurauksena ruotsinkielisten kulttuuripiirien kiinnostus Kalevala-aiheisen taiteen tukemiseen väheni.


title: Väinämöisen soitto

text: Ekman tarjosi "Väinämöisen soittoa" rakenteilla olleeseen Helsingin ylioppilastaloon. Talo valmistui vuonna 1870, mutta ylioppilaskunta ei halunnut ostaa taiteellisesti ja aatteellisesti vanhanaikaisena pidettyä teosta. Ekmanin kuoltua vuonna 1873 hänen perikuntansa tarjosi taulua uudelleen ylioppilaskunnalle, mutta ruotsinmielisen estetiikan professorin C. G. Estlanderin annettua siitä vähättelevän lausunnon se jätettiin ostamatta. Estlander haukkui varsinkin maalauksen alastomat naishahmot, joiden malleina hän arveli käytetyn pariisilaisia ilotyttöjä. Savokarjalaisen, Hämäläisen ja Pohjalaisen osakunnan suomenmieliset ylioppilaat lunastivat lopulta maalauksen ja sijoittivat sen seuraavana vuonna ylioppilastaloon ilman ylioppilaskunnan lupaa. Teos on ollut siitä alkaen sijoitettuna talon musiikkisaliin. Vanhan ylioppilastalon suuressa tulipalossa vuonna 1978 "Väinämöisen soitto" pelastui täpärästi liekeiltä, kun palomiehet leikkasivat sen irti kehyksistään. Teos kuitenkin vaurioitui, joten se konservoitiin vuonna 1986 Valamon luostarin konservointilaitoksessa. Maalaus on sen jälkeen viety pois ylioppilastalosta vain kerran, kun se vuonna 2009 lainattiin Ateneumin Kalevalanäyttelyyn.


title: Silvia Federici

text: Silvia Federici (s. 1942 Parma, Italia) on italialaissyntyinen yhdysvaltalainen historiantutkija, kansalaisaktivisti ja marxilainen feministi. Federici valmistui tohtoriksi University of Buffalosta vuonna 1967 ja hän on työskennellyt Nigeriassa. Hän opetti vuosina 1987–2005 Hofstra Universityssä New Yorkissa Yhdysvalloissa kansainvälistä politiikkaa, sukupuolentutkimusta ja poliittista filosofiaa.


title: Silvia Federici

text: Federici oli vuonna 1972 perustamassa International Feminist Collective -järjestöä, joka järjesti kansainvälisen Wages For Housework (WFH) -kampanjan, joka vaati palkkaa kotitöistä. 1990-luvulla Federici toimi kuolemanrangaistusta vastustavassa liikkeessä sekä globalisaation vastaisissa liikkeissä. Hän on yksi Committee for Academic Freedom in African perustajajäsenistä. Järjestö tukee afrikkalaisten yliopisto-opiskelijoiden ja opettajien toimintaa taloudellisia ja opetuksellisia huononnuksia vastaan.


title: Silvia Federici

text: Federicin tunnetuin teos on vuonna 2004 ilmestynyt "Caliban and the Witch", jossa hän tutkii 1500- ja 1600-lukujen noitavainojen vaikutusta siirtymisessä kapitalismiin. Kirjaa on kuvattu Marxin "Pääoman" puuttuvaksi luvuksi, sillä Federici painottaa naisten tekemän työn riistoa, johon Marx ei kiinnittänyt juurikaan huomiota.


title: Eric Saarinen

text: Eric Saarinen (s. 26. kesäkuuta 1942) on yhdysvaltalainen elokuvaaja ja elokuvaohjaaja, joka tunnetaan erityisesti mainoselokuvistaan.


title: Eric Saarinen

text: Saarinen varttui arkkitehti Eero Saarisen ja kuvanveistäjä Lilian Swann Saarisen poikana Yhdysvalloissa. Hänen isoisänsä oli Suomesta Yhdysvaltoihin muuttanut arkkitehti Eliel Saarinen. Eric Saarinen valmistui Goddard Collegesta Vermontissa ja jatkoi elokuvaopintoja Kalifornian yliopiston UCLA Graduate Schoolissa.


title: Eric Saarinen

text: Saarinen onnistui nuorena kameramiehenä tallentamaan muun muassa Robert Kennedyn murhan 1968 sekä mustaihoisen Meredith Hunterin puukottamisen kuoliaaksi Altamontin ilmaiskonsertissa vuonna 1969, jonka pääesiintyjänä oli The Rolling Stones. Saarinen oli yksi monista kuvaajista, jotka tallensivat tapahtumasta kuvamateriaalia yhtyeestä kertovaan dokumenttielokuvaan "Gimme Shelter" (1969). Saarinen oli lavalla kuvaamassa kohti yleisöä, ja puukotus löytyi hänen kuvamateriaalistaan vasta leikkausvaiheessa.


title: Eric Saarinen

text: Saarinen työskenteli 1970- ja 1980-lukujen vaihteessa elokuvaajana Hollywoodissa, jossa hän toimi pääkuvaajana muun muassa Wes Cravenin elokuvassa "Yön silmät" (1977). 1980-luvulla hän perusti Kalifornian Santa Monicaan mainoselokuvayhtiön nimeltä Plum Productions yhdessä Chuck Sloanin kanssa. Vuonna 1974 Saarisen Jeep Grand Cherokee -maastoautolle tekemä mainoselokuva voitti pääpalkinnon Cannesin mainoselokuvafestivaaleilla. Hän on myös yksi ensimmäisistä mainoselokuva-ansiosta elokuvaajajärjestön American Society of Cinematographers (ASC) jäseneksi kutsutuista.


title: Eric Saarinen

text: Vuonna 1982 hän kuvasi 70 millimetrin filmille ihmisen ja luonnon muovaamista erikoisista kohteista kertovan 16-minuuttisen lyhytelokuvan "Symbiosis", jonka kuvaaminen vei hänet 30 maahan ja kesti runsaan vuoden. Hänen kuvaamansa ja John Boorstinin ohjaama "Exploratorium" (1974) oli ehdolla lyhytelokuvien Oscar-voittajaksi.


title: Eric Saarinen

text: Saarinen on vieraillut ohjaamassa mainoselokuvia myös Suomessa. Vuonna 2000 mainostoimisto Dynamo Advertisingin suunnittelemassa, useasti palkitussa televisiomainoksessa "Kauko Kyyhky" elävä pulu matkustaa junan katolla (Saarisen isoisän suunnittelemalta) Helsingin rautatieasemalta perheensä luo kotipesään Tampereelle. Saarisen Lapin Kulta -oluelle ohjaama mainos palkittiin Clio-palkinnolla Yhdysvalloissa.


title: Eric Saarinen

text: Lokakuussa 2017 esitettiin Yle Teemalla Eric Saarisen tuottama ja kuvaama ja Peter Rosenin ohjaama dokumenttielokuva "" (Eero Saarinen: The Architect Who Saw the Future), joka kuuluu PBS:n tilaamaan "American Masters" -dokumenttisarjaan. Sen ensiesitys Yhdysvalloissa oli 27. joulukuuta 2016.


title: Betty Brosmer

text: Betty Brosmer (s. 2. elokuuta 1935) on yhdysvaltalainen malli ja fitness-alan vaikuttaja. Häntä on pidetty "ensimmäisenä supermallina" ("The first supermodel"). 1950-luvulla Brosmer oli Yhdysvaltain parhaiten tienaava pin-up -tyttö. Hän oli kehonrakentaja Joe Weiderin aviopuoliso vuodesta 1961 aina tämän kuolemaan vuonna 2013 asti.


title: Betty Brosmer

text: Brosmer aloitti mallinuransa teini-ikäisenä Sears & Roebuckin katalogissa ja esiintyi sittemmin myös muissa kaupallisissa myyntiluetteloissa. Hänen kuviaan oli kokosivun mainoksissa laajalevikkisten julkaisujen sivuilla, kuten Esquire, Fortune, Time, Life ja The Saturday Evening Post. Ensimmäisen kauneuskilpailuvoittonsa Brosmer sai "Miss Television" -kisassa 1950-luvulla. Hänestä otettu kuva Empire State Buildingin katolla televisioantennin vierellä julkaistiin TV Guide -lehden kannessa. Brosmerille kertyi yli 50 kauneuskuningatar-voittoa, ja hänen ansiotasonsa kohosi alan huippulukemiin. Hänen kasvonsa ja kurvikas vartalonsa kaunistivat yli 200:n aikakausjulkaisun kansia.


title: Betty Brosmer

text: Betty Brosmer on naisten fitness-toiminnan uranuurtaja. Huhtikuussa 1961 hän avioitui kehonrakentaja ja liikemies Joe Weiderin kanssa. Pariskunta teki yhteistyötä useiden vuosien ajan, ja tuloksena syntyi lukuisia kehonrakennusaiheisia kirjoja ja aikakauslehtiä.


title: Christian De Lorenzi

text: Christian De Lorenzi (s. 18. helmikuuta 1981 Sondalo Italia), on entinen italialainen ampumahiihtäjä. Hänen ampumahiihtouransa alkoi vuonna 1995 ja hän liittyi maajoukkueeseen 1999.


title: Christian De Lorenzi

text: De Lorenzi sijoittui Torinon olympialaisissa 2006 seitsemänneksi normaalimatkalla ja 14:nneksi takaa-ajokilpailussa. Vancouverin olympialaisissa 2010 hänen paras sijoituksensa oli 38. sija normaalimatkalla. Hän on osallistunut ampumahiihdon maailmanmestaruuskilpailuihin yhdeksän kertaa ja hänen paras henkilökohtainen saavutuksensa on normaalimatkan kuudes sija Östersundissa 2008. Pyeongchangin MM-kilpailuissa 2009 hän oli yhteislähtökilpailussa kymmenes. EM-kilpailujen nuorten sarjan pikamatkalla hän sai hopeaa 2001. Ampumahiihdon maailmancupin osakilpailussa De Lorenzi on sijoittunut kahdesti toiseksi ja cupin kokonaistilansteessa sijalle 22. kaudella 2010-2011. Normaalimatkan cupissa hän oli viides kaudella 2013-2014.


title: Christian De Lorenzi

text: De Lorenzi lopetti uransa kesäkuussa 2016.


title: Annika Bengtzon

text: Annika Bengtzon on kuvitteellinen ruotsalainen rikosjournalisti, joka esiintyy Liza Marklundin romaaneissa ja niistä tehdyissä elokuvissa. Bengtzon on kotoisin Södermanlandista ja asuu nykyisin Kungsholmenilla Tukholmassa.


title: Annika Bengtzon

text: Hän esiintyy yhdeksässä kirjassa, joista kahdeksan on filmattu. Kahdessa ensimmäisessä (2001 ja 2003) häntä esittää Helena Bergström. Myöhemmin 2010-luvulla filmatussa elokuvasarjassa Bengtzonia esittää Malin Crépin. Elokuvasarjaa on Suomessa esittänyt MTV3.


title: Annika Bengtzon

text: Kirjat on lueteltu aikajärjestyksessä sen mukaan milloin ne tapahtuvat, joka on erilainen kuin niiden ilmestymisjärjestys.


title: Seppo Raistakka

text: Seppo Raistakka (tammikuu 1969 Posio, Suomi – 11. heinäkuuta 2014) oli suomalainen harmonikansoittaja ja tanssimuusikko. Hän voitti Kultainen harmonikka -kilpailun vuonna 1987.


title: Seppo Raistakka

text: Raistakka aloitti harmonikansoiton opiskelun 11-vuotiaana kansalaisopistossa Teuvo Peltosen johdolla. Myöhemmin hän opiskeli useiden vuosien ajan yksityisopetuksessa Seppo Leinon johdolla. Hänellä oli 1980-luvulla myös oma yhtye, jonka kanssa hän teki satunnaisia soittokeikkoja.